title: Grondwetlike Hof: Persoonlike daggagebruik geen kriminele oortreding

maintext:
Die Grondwetlike Hof het vandag, Dinsdag 18 September, bepaal dat die persoonlike gebruik van dagga nie ’n strafbare oortreding is nie, berig Media24.
Visie hoofregter Raymond Zondo het gesê dat die reg op privaatheid nie beperk is tot ’n huis of privaat woonplek nie. “Dit sal nie ’n strafbare oortreding wees vir ’n volwasse persoon om dagga te gebruik of te besit in ’n privaat ruimte nie.”
Die uitspraak het nie gemeld hoeveel gram dagga of kannabis ’n persoon mag gebruik of in sy besit hê nie.
Die uitspraak volg op die beslissing van die Wes-Kaapse Hoë Hof wat die reg om dagga te besit, kweek en te gebruik te wettig.
Die Grondwetlike Hof het ook die bepaling van die Wes-Kaapse Hoë Hof dat die bepaling nie toegepas word vir 24 maande, om die Parlement geleentheid te bied om die konstitusionele korrektheid van die wet reg te stel, opgehef.
Zondo se uitgangspunt is dat die Parlement slegs die besluit moet neem oor hoeveel kannabis ’n volwasse persoon mag gebruik, besit of kweek om die hoeveelheid vir persoonlike gebruik te bepaal.
Hy het verder gesê dat polisiebeamptes alle omstandighede in ag sal moet neem, insluitend die hoeveelheid kannabis wat in ’n persoon se besit gevind word.
Indien die polisiebeampte met alle rede vermoed dat die kannabis vir handeldryf en nie vir persoonlik gebruik bedoel is nie, mag die persoon in hegtenis geneem word.
Die stigma betreffende dagga bestaan steeds en daar word gereken dat een uit nege volwasse gebruikers ’n afhanklikheid sal ontwikkel, terwyl diegene wat dit reeds in hul tienerjare gebruik ’n verhoogde kans op afhanklikheid van een uit elke ses gebruikers toon.
Net soos tabakrokers, moet daggarokers ook bewus wees van die gesondheidsimplikasies wat die gebruik daarvan inhou.
Gewone tabakrook is die mees algemene manier waarop dagga ingeneem word wat beteken dat longprobleme soos longinfeksies, kroniese bronchitis en emfiseem redelik algemeen onder dagga gebruikers is.
Kannabisrook bevat iets soortgelyk as teer wat in tabak aangetref word wat aanleiding tot longkanker kan gee. Daar word ook gereken dat vyf daggasigarette per week net soveel kankergewende deposito’s kan laat as mense wat een pakkie sigarette per dag rook.
Net soos alkohol, beïnvloed dagga jou bestuursvermoë en het jy ’n hoër risiko om in ’n motorongeluk betrokke te wees.
Vir verwagtende vroue is daar ook die slegte nuus dat daggagebruik ’n invloed het op neuro-gedrag probleme by kinders.
Die een probleem om dagga as medisyne voor te skryf is dat jong mense kan begin dink dat dit reg is om dagga te gebruik. Dit kan baie gevaarlik vir kinders en adolessente wees aangesien hulle breine nog in ’n ontwikkelingsfase is.
Daggabeswyming kan ook lei tot verskeie psigiatriese komplikasies soos paniek, angstigheid en depressie, aldus dr. Lize Weich, senior psigiater en lektor verbonde aan die Universiteit van Stellenbosch.
Langtermyn gebruik kan ook ’n invloed op jou geheue hê, asook die vermoë om inligting te prosesseer.


maintext:
“Misdaad statistiek vanuit die Hel” aan LP’s voorgelê
“Misdaad statistieke vanuit die Hel”, so word daar na die onlangse misdaadstatistieke wat deur die Suid-Afrikaanse Polisie vrygestel is verwys. ’n Situasie wat meegebring is deur jare van onstabiliteit, politieke balspelery en die SAPD se binnegevegte.
Volgens die statistieke wat die afgelope week deur die minister van Polisie, Bheki Cele vrygestel is word 57 mense daagliks vermoor, met moord die maatstaf wat gebruik word om misdaad aan te meet.
Cele het Dinsdag in die Parlement hierdie bom laat val met die erkenning dat die polisie nie die mas kan opkom teen misdaad nie. Met ’n 48% toename in die begroting vir die beskerming van VIP’s is dit geen wonder dat daar nie geld was om op gewone polisiëring te spandeer nie.
Die ontplooiing van ANC kaders in top poste in die Polisie, die Valke, Voorkeur Misdaad Ondersoeke en die Nasionale Vervolgingsgesag het tot talle siviele hofsake gelei wat veroorsaak het dat die meeste van hierdie aanstellings deur tydelike personeel gevul is.
Met ’n totaal van 20 336 moorde wat aangeteken is vir die finansiële jaar 2017/18, grens dit byna aan ’n oorlogsone, dit terwyl daar vrede in Suid-Afrika heers en die land nie in ’n oorlogsituasie verkeer nie het Cele Dinsdag aan die Parlement gesê.
Die toename van moorde met 1 320 teenoor die vorige jaar en die feit dat een in vyf moorde die van ’n vrou of ’n kind was, met 2 930 vrouens en 985 kinders as slagoffers, het beslis ernstige kommer regoor die hele politieke spektrum uitgelok.
Die DA LP, Zakhele Mbhele, het gesê dat die ANC se onvermoë om die mense van Suid-Afrika eerste te stel beteken dat burgers glad nie veilig in die straat en selfs in hul huise voel nie.
Die enigste afname was, waarna verwys word as publieke insidente, wat eintlik die polisiëring van protesoptogte is wat ‘n afname van 31 teenoor die vorige jaar getoon het tot 14 641. Die werklike statistiek toon dat vreedsame optogte met 11 058 toegeneem het waarvan 3 583 op een of ander stadium gewelddadig geëindig het.
Geen land kan met soveel protesoptogte, hetsy gewelddadig of vreedsaam, groei op enige vlak toon nie. Die fokus op gewelddadige optogte, het verder ook die politieke regverdiging verleen aan aggressiewe polisieoptrede.
Cele het die skuld vir die swak stedelike polisiëring toe geskryf aan die swak “omgewingsuitleg” van stedelike gebiede en dat daar steeds nie enige riglyne is vir die polisiëring van plakkers-gebiede, waar miljoene mense woon nie. Die polisie se voertuie pas ook nie in die smal gangetjies tussen die plakkershutte nie, het hy gesê.
Uiteindelik het Cele met die boodskap gekom dat die SAPD sedert 2010 met 10 000 minder polisiemanne oor die weg moes kom. Dit het hy gesê nadat hy vroeër vanjaar op Radio Jakaranda se oggendprogram te sterkste teenoor Martin Bester ontken het dat daar enigsins ’n tekort aan polisiemanne is.
Hierteenoor het die nasionale polisie kommissaris, Luitenant-Generaal Khehla Sitole, aan LP’s vertel dat na ‘n ontleding van die SAPD struktuur, daar gevind is dat daar ‘n mannekrag-tekort van sowat 62 000 is.
Volgens Sitole kon hulle net bekostig om 3 000 rekrute op te lei. Na samesprekings met die minister is besluit om êrens anders te besnoei sodat hulle die aantal rekrute kon opstoot na 5 000.

fasttext_language: af


title: Armoedeverligting: Krediet-Wysigingswetsontwerp verkeerde instrument

maintext:
“Die skepping van skuldberadingprosesse vir ‘n bevolking met ‘n werkloosheidsyfer van meer as 30% net ‘n pleister op die siekte van ‘n terminaal siek pasiënt is. Dit kan op kort termyn help, maar sal die pasiënt red nie. Derhalwe verwerp die VF Plus verwerp die Krediet-Wysigingswetsontwerp as verkeerde instrument vir armoedeverligting”, sê Anton Alberts, VF-Plus-parlementêre woordvoerder: Handel en Nywerheid.
Hoe help ŉ mens diegene met erge skuldprobleme wanneer hul situasie so benard is dat nie eens skuldberading ŉ uitkoms bied nie? Dit is een van die probleme waarvoor die Nasionale Krediet-Wysigingswetsontwerp antwoorde moet bied.
Sulke komplekse probleme vereis ŉ holisties benadering waar faktore soos die ekonomiese omgewing wat armoede veroorsaak, in ag geneem moet word. Armoede styg tans weens swak ekonomiese groei en daar bestaan ‘n breë konsensus dat die regering se beleid van inmenging in die mark, wanbesteding en korrupsie, die oorsaak daarvoor is.
Gegewe hierdie konteks is dit uiters duidelik dat korttermyn- of kosmetiese oplossings nie die antwoord is nie. ŉ Sosio-ekonomiese impakstudie oor die aangeleentheid was nie ŉ vereiste vir die finale wetsontwerp nie en dit kan negatiewe gevolge inhou.
Die impak van die wetsontwerp op die land se ekonomiese ekostelsel is onbekend. Dit kan lei tot die verdwyning van wettige kredietinstrumente en -ondernemings met ‘n gepaardgaande verlies aan werksgeleenthede en ‘n toename in onwettige kredietverlening.
Statistieke oor die huidige skuldsiklusse toon aan dat skuld afneem. Suid-Afrika is in die langste tydperk van daling in huishoudelike skuld en daar is ŉ afname in slegte lenings. Skuldbevele en dagvaarding is die laagste sedert data-rekords begin het. Dit lyk dus asof mense hul krediet beter bestuur en die huidige skuldintervensiestelsel kan ‘n bydraende faktor wees.
Ten spyte van hierdie goeie nuus, is dit duidelik dat slegs beleidsveranderings wat ekonomiese groei fasiliteer, die skuldprobleem volhoubaar sal verbeter.
In wese het Suid-Afrikaners, veral die armes, werksgeleenthede nodig om volhoubaar uit die skuldkrisis te kom. Daarom moet die departement van handel en nywerheid eerder introspeksie doen en ‘n onafhanklike studie laat doen om te bepaal watter beleid staan in die pad van ekonomiese groei en volhoubare werkskepping.
Die armes moet gehelp word, en dit kan ten beste gedoen word deur werkskepping. Deur slegs die simptome te behandel sonder om die kernoorsake aan te spreek, verleng die lyding en stel bloot die ekonomiese inploffing uit wat die ANC-regering se huidige ekonomiese beleidsrigting veroorsaak het.


title: Prys van Landbou-eiendom val met ’n derde

maintext:
Bloomberg berig dat sedert die regering begin het met sy planne om die grondwet sodanig te verander om eiendom te onteien sonder vergoeding en kommoditeitspryse geval het na ’n rekord oes wat gevolg het op ’n droogte, het die prys van landbou eiendom met meer as ’n derde geval.
Johann Bornman, ’n ekonoom en voorsitter van Agri Development Solutions, het Maandag gesê dat die gemiddelde prys waarvoor landbougrond sedert Julie verkoop is was R9 318 per hektaar teenoor die gemiddeld van R13 700 per hektaar gedurende Desember nadat die ANC sy beleid hieroor bekend gemaak het.
Hy het data gebruik wat deur die aktekantoor, wat die registrasie van eiendom beheer, bekend gemaak is. Hierdie inligting is vir die eerste keer in Sondag se Rapport gepubliseer.
Die skuif in beleid deur die ANC het bygedra tot ’n wyer markskommeling so ver dit Suid-Afrikaanse bates aan betref.
Kritici van die nuwe beleid en voornemende beleggers sê dat dit kan lei tot erosie van eiendomsreg, dit terwyl die ANC reken dat nog meer gedoen moet word om die skewe rasse land-eienaarskap patroon, wat terug dateer na die koloniale en apartheid regerings tydperk, reg te stel.
Terwyl daar wydverspreide konsensus is oor die bespoediging van land hervorming, is die siening oor hoe dit gedoen moet word totaal uiteenlopend.
Volgens Bornman stem almal saam dat dit moet gebeur en daar is bykans nie ’n boer wat nie bereid is konstruktief deel van die proses te wees nie.
“Die probleem is net dat niemand tot by die punt kom waar gesê word ‘dit is waar ons nou is, hier is die plan en dit is waar ons wil eindig’.”
Die opbrengs uit die landbou industrie het met 29 persent gekrimp gedurende die tweede kwartaal wat ’n groot bydrae gelewer het tot die land sy eerste resessie sedert 2009.
Die gemiddelde prys per hektaar landbougrond is 43 persent laer as in April 2016, toe dit op ’n rekord hoogtepunt was, het Bornman gesê. Die totale waarde van transaksies het met 57 persent sedert Desember tot R826 miljoen gedaal het hy toegevoeg.
IHS Markit reken boere se skuld by kommersiële banke en koöperasies, waar eiendom gewoonlik as sekuriteit aangebied word, is in die orde van R160 miljard, gebaseer op syfers vervat in die sentrale bank-data.
Bron: Chris Bateman 11 September 2018: Agriculture, ANC, BNT5, Farmland, Land Expropiation, Property


title: Laerskool Thabazimbi presteer by Koorkompetisie

maintext:
Beide die Senior en Junior Kore van Laerskool Thabazimbi is gekies om aan die finale been van die Sing in Harmonie Koorkompetisie deel te neem en die beoordelaars en gehoor het duidelik van hulle kennis geneem.
Die Finaal in hierdie kompetisie is op 23 en 24 September by die Silverstar Casino in Krugersdorp aangebied.
Die Senior koor van Laerskool Thabazimbi het uitmuntend presteer deur tweede uit die 180 kore wat landswyd aan die kompetisie deelgeneem het te eindig. Die wenner in dié afdeling was Laerskool Eureka van Kimberley.
Die Junior koor het hulle ook onderskei deur met die trofee vir die beste Nie-Afrikaanse liedjie weg te stap.
’n Besondere prestasie vir Laerskool Thabazimbi se leerlinge en afrigters wat as plattelandse skool teen baie groter stedelike skole meegeding het.
Ouers van die skole onder Kwêvoël se vlerke word genooi om hulle foto’s direk aan Kwêvoël te stuur by kwevoel@kwevoel.co.za asook inligting wat nie noodwendig geredelik by die skole beskikbaar is nie (stuur ten minste net die kontakbesonderhed van die llerkrag/afrigter wat meet inligting kan verskaf – RED)


title: Kommentaar: Ramaphosa klou steeds aan mag nes voorgangers

maintext:
Dit om van te kots – soos om katte, nie buffels nie, te skiet.
Ons agbare president het net soos sy voorgangers weereens bewys het dat daar geen swart Afrikaan-leier is wat nie alles in sy vermoë sal doen om te behou wat hy nie verdien het nie. Soos gewoonlik speel demokrasie ’n groot rol hierin.
Met blanke-kapitaal en -hulp het Cyril Ramaphosa hom reeds gevestig as ’n multimiljoenêr eksotiese stoetbees- en wildteler as deel van die eksklusiewe groep wit wildtelers wat hulself die Stoet Wild Telers noem.
Om sy mede telers, en sowat 400 potensiële kopers tevrede te stel, het hy op die vooraand van die veiling almal verseker dat produktiewe kommersiële plase nie geraak sal word deur sy populistiese ondersteuning van die skraping van artikel 25 van die grondwet wat tans sê dat niemand van sy eiendom vervreem mag word indien dit aangewend word ter versekering van sy inkomste of die bedryf van sy besigheid nie.
Hy het min of meer dieselfde woorde teenoor Theresa May, die Eersteminister van Brittanje, geuiter tydens haar vlugtige besoek verlede week aan Suid-Afrika. Hy het dit net bietjie anders gestel om van haar liggelowigheid misbruik te maak deur te sê dat onteiening sonder vergoeding sal alles volgens die bepalings van die Grondwet geskied.
Tannie May is ’n goedgelowige mens wat in die daarstelling van ’n grondwet van beskaafde lande met ’n geordende samelewing glo. Sy is nie gewoond daaraan dat veral Afrika-lande wat deur meerderheidstemme en ’n sogenaamde Demokrasie aan bewind gekom het, as die regerende party daarin glo dat indien daar iets in die wetgewing is wat hulle nie pas nie, hulle eenvoudig die grondwet gaan verander.
Die grondwet was immers die een ding waaroor al die verskeie partye, gemeenskappe en verskillende rasse tydens beraadslaging op alle vlakke saamgestem het om juis hierdie verskille in ’n beredeneerde wyse vas te vat om toekomstige konflikte uit te skakel. Dit is nie bedoel om verander te word soos die gemoed van die regerende party hom pas nie.
Die ANC onder Cyril Ramaphosa, gesteun deur die ANC se Malema, die voormalige ANC Jeugbondleier en nou leier van die EFF, gaan die grondwet verander word om artikel 25 uit te vee van hierdie ooreenkoms wat bereik is vir vreedsame voortbestaan.
Kan die koek-en-tee-tannie van Brittanje dit nie raaksien nie? Steeds is sy tevrede dat Ramaphosa beloof het dat alles volgens die grondwet sal geskied.
Dit is in elk geval geen goeie nuus vir Suid-Afrika sê nie-seksistiese bepalings in die grondwet nie. Soos reeds bewys, is Afrika die voorste aanhanger van hul geliefde Imperialistiese Brittanje se Koningin Victoria se kuisheid oor alles wat seksisme aan betref. Selfs Prins Albert moes sy penis met ’n ring en ketting in toom hou onder sy stywe broek. Alles gebaseer op die nuwe- ou-testamentiese geloof van bevryding wat hulle saam met hul voorvaderlike geloof beoefen.
Om terug te keer na Stud Game Breeders se veiling waar Ramaphosa se stoet wild van sy teelplaas Phala Phala Wildlife farm, astronomiese pryse behaal het wat hom ‘n koel R20miljoen in die sak besorg het. Hieronder was ‘n buffelbul wat ‘n koel R4,1miljoen gehaal het.
Intussen was Ramaphosa nie by die werklike veiling gewees nie, maar op ’n amptelike besoek aan China waar hy vry na Chinese beleggings vir die sosialistiese model van China wat hy in Suid-Afrika wil vestig.
In ‘n verdere kommerwekkende aankondiging word daar deur die presidensie aangekondig dat Suid-Afrika weereens in ‘n depressie gedompel is.
Hieronder is die kommerwekkende aanwysers rondom die resessie dat die Rand deur die R15 per dollar-grens gebreek het en in ŉ stadium vanoggend (Dinsdag 4 September) teen R15,13 per dollar verhandel het. Die landbousektor het met 29,2% ingekrimp en huishoudelike besteding het met 1,3% afgeneem terwyl staatsbesteding met 0,7% in die tweede kwartaal gestyg het.
Hierdie resessie volg op die 2009 resessie wat sy invloed in 2011 gewys het met die afname in koerant-advertensies, die mynwerkers staking en wat daarop gevolg het om Suid-Afrika se ekonomie totaal te vernietig so ver dit mynwese en die vervaardiging-sektor aan betref.
Dit was die tyd toe Beeld so dun geraak het en Kwêvoël toegegooi is onder gemorspos advertensies aangesien poskantore betrokke geraak het deur die gemorspos biljette en advertensieboekies in posbusse te gooi aangesien daar nie meer straataflewering was nie.
Met die kansellasie van posbusse word hierdie gemorspos nou op die voorstoepe van supermarkte en drankwinkels en op besighede se toonbanke afgelaai.
Hoe dink Ramaphosa met al sy beloftes van “ons vat by die witman en gee vir die arm swartmense” gaan hy steeds daarin slaag om die ekonomie te laat groei.
Hierdie resessie is nie te wyte aan die wêreld ekonomie nie maar kan direk voor die deur van die onbevoegde, magsugtige ANC en sy vennoot die EFF en al die ander plunderende swart gemeenskappe in die land gelê word.
Die taai toffie wat Ramaphosa gedink het hy in sy kies laat lê het, het ‘n kanker gevorm wat Suid-Afrika se ondergang gaan beteken.
Al vat hy al die eiendom van die wit mense. Al vernietig hy die sogenaamde wit ekonomie. Dit is geen oplossing vir al die armoede wat die ANC aanjaag onder die werklose jeug, die werkloosheid onder die onbevoegde werksoekers en die stygend bevolkingsgroei onder die swart mense, veral die skoolgaande jeug vanaf primêre tot sekondêre vlak wat aangeblaas word deur die ANC se welvaart kindertoelaes.
Met 62% van alle geboortes in die land word die vader van die kind se naam nie tydens registrasie aangedui nie. 13% van hierdie gevalle is minderjarige skoolkinders.
Hierdie mense weet om te registreer want daarsonder kan hulle nie ‘n kindertoelaag eis nie.
Waar in die wêreld kry jy die geval dat die ma agter haar swanger 12-jarige kind staan, om dié te registreer vir ‘n welsyntoelaag, terwyl die ma self met ‘n klein baba op haar rug, in die tou staan om toelaes vir haar ander kinders, insluitend die 12-jarige wat voor haar in die tou staan en die een op die rug, op te eis.
Om te teel is nie om te oorleef nie. Wanneer gaan Afrika dit besef?
Kommentaar deur Pieter Coetzee-Redakteur: Kwêvoël (Sedert 1983)


title: 20 Sterf aan Cholera in Zimbabwe: Noodtoestand aangekondig

maintext:
Die Zimbabwiese regering het ’n noodtoestand in die hoofstad Harare afgekondig nadat reeds 20 mense weens cholera gesterf het.
Volgens die land se minister van gesondheid, Obediah Moyo, is daar ten minste 2000 bevestigde gevalle aangemeld en het ook gewaarsku dat die siekte besig is om oor die hele land te versprei.
“Ons het ’n noodtoestand in Harare aangekondig om gesondheidswerkers te help om die cholera, tifus en wat ook al, te isoleer om sodoende die probleem so gou as moontlik op te los”, het Moyo Dinsdag gesê tydens besoeke aan plekke in die stad wat die ergste hierdeur geraak is.
Daar word vermoed dat swak afvalwater afvoer stelsels en gebreekte rioolpype waterbronne in Harare besoedel het vir die uitbreek van die siektes verantwoordelik is.
Cholera is ’n akute ingewandsiekte wat die oorsaak is van duisende sterftes jaarliks wêreldwyd.
In 2008 het sowat 4 000 mense volgens die Wêreld Gesondheids Organisasie in Zimbabwe gesterf na een van die ergste uitbrake van cholera in die land.
UNICHEF het gesê dat dié organisasie die Zimbabwiese regering help om hulp te ontplooi in geaffekteerde gebiede aangesien hierdie ’n ernstige uitbraak is wat groot investering gaan vereis om te keer dat dit nie verder versprei nie.
Die hoof van die Zimbabwe Dokters vir Humanitêre Regte, Calvin Fambirai, het ’n beroep op die regering gedoen om beter riolering te verskaf, veral in die digbevolkte gebiede in die stad om die uitbraak van verdere siektes wat deur water versprei word te voorkom.
Fambirai het verder gesê dat die omstandighede wat gedurende die 2008 uitbraak geheers het met die uitbraak van cholera en tifus het nie verander nie, maar eerder versleg aangesien daar geen politieke wilskrag is om die probleem aan te vat nie.
Die probleem kom selde in geïndustrialiseerde lande voor maar kom algemeen in groot dele van Afrika voor waar daar swak standaarde is kragtens watersuiwering, sanitasie en toepassing van higiëniese praktyke.


title: Gomfabriek in Johannesburg vernietig in vlammesee

maintext:
’n Gomfabriek naby Lanseria Lughawe, Johannesburg, is totaal vernietig na ’n brand wat omstreeks 05:30 vanoggend, Woensdag 5 September, uitgebreek het.
Volgens ’n woordvoerder van die nooddienste van Johannesburg, Nana Radebe, was die brandweer gou op die toneel in Kya Sands naby Lanseria.
Drie brandweerwaens en 20 brandweermanne is op die toneel ontplooi.
Volgens Radebe was daar geen ongevalle en hê bygevoeg dat ’n ondersoek na die oorsaak van die brand gedoen sal word.
Beeldmateriaal van die brand het vinnig op sosiale media versprei waar ook gespekuleer is of die brand verbind kan word aan die protesaksie wat tans in Kya Sands aan die gang is oor swak dienslewering.
Sien meer by:
https://twitter.com/twitter/statuses/1037229349366378498


description: Iemand die wakker is ??

title: Wakker en levendig??


description: ylojhl - -

title: Ngôi Sao


description: fdafdafdafa - -

title: fdafdafdafa


description: fdafdafdafdasfsa - -

title: fdafdafdafdasfsa


description: fdafdafdafdsafsa - -

title: fdafdafdafdsafsa


description: reqre - -

title: Ngôi Sao


description: gghn - -

title: Ngôi Sao


description: fdafdsafdsafsda - -

title: fdafdsafdsafsda


description: dfafdsafdasf - -

title: dfafdsafdasf


description: fdsafdsafdasfda - -

title: fdsafdsafdasfda


description: fdafdsafdafdasfdafda - -

title: fdafdsafdafdasfdafda


description: fdasfdsafdsafda - -

title: fdasfdsafdsafda


description: bggh - -

title: Ngôi Sao


description: fdafdafdafds - -

title: fdafdafdafds


description: fdafdafdafdsa - -

title: fdafdafdafdsa


description: ffdafdsa - -

title: ffdafdsa


description: nhe1asdsf - -

title: nhe1asdsf


description: fdafdsafdasfs - -

title: fdafdsafdasfs


description: fdafdafdsafda - -

title: fdafdafdsafda


description: rtyd - -

title: Ngôi Sao


description: fdafdsafda - -

title: fdafdsafda


description: Wat Fri C Block

title: Wat Fri C Block


description: Wat Fri Block C

title: Wat Fri Block C


description: Wat On Abortion Polling

title: Wat On Abortion Polling


description: Wat Fri Block A

title: Wat Fri Block A


description: Wat Fri B Block

title: Wat Fri B Block


description: Wat On Texas Race

title: Wat On Texas Race


description: Wat Fri A Block

title: Wat Fri A Block


description: Wat On Kav Hearing Poll

title: Wat On Kav Hearing Poll


description: Wat Fri D Block

title: Wat Fri D Block


description: Soomaaliya halka aan ugu imid ayaan kaga soo tagay labada dhinac kama dhaxeyso wada shaqeyn

title: 2016-ki marka aan Soomaaliya tagayey khilaafka maamul goboleedyada iyo DF sidan unbuu u taagnaa


title: Matrieks neem afskeid in Parys

maintext:
Hoërskool Frikkie Meyer se Matrieks van 2018 het, met die romantiese stad Parys as tema, Saterdagaand 20 September hul matriekafskeid in die Trollopesaal op die Thabazimbi skouterrein gevier.
Besondere aandag is verleen aan die kleinste versiering om die Boheemse Parys in al sy fasette uit te beeld en was voorwaar ’n besondere gesig met die Eifel toring wat orals kop uitgesteek het, die klein sypaadjie kafees en die Chocolate Fontein wat so deel van Parys is. (Foto’s van die saal – Dankie aan Aurelia van Zyl wat dit deurgestuur het)
Matriek Foto’s (Stuur gerus jou Matriekafskeidfoto’s na kwevoel@kwevoel.co.za om by die gallery te voeg)


title: Pietersburg egpaar sterf in N1 Gru-ongeluk

maintext:
’n Bekende paartjie van Pietersburg, Pierre en Erika Bantjes (albei 44), was onder die 27 mense wat gister, Vrydagmiddag 19 Oktober, in die gru-ongeluk naby die Kranskop Tol-plaza op die N1 tussen Kranskop en Middelfontein gesterf het.
Maroela Media berig dat Erika ’n bekende haarstilis in die stad was. Die egpaar het twee kinders.
Die egpaar se voertuig was een van verskeie wat deur die vragmotor getref is nadat die swaarvoertuig, wat in ’n noordelike rigting op pad was, se band na bewering gebars het in dit tussen voertuie in die aankomende baan geploeg het.
Onder die ander voertuie wat getref is was ’n minibus-taxi wat in ’n suidelike rigting op pad was asook ’n bakkie wat totaal uitgebrand het. Twee kinders is ook onder die oorledenes terwyl vier mense met ernstige beserings in die hospitaal opgeneem is.
Die ongeluk het op die gedeelte van die snelweg net na die Kranskop tolplaza, waar verkeer in beide rigtings een padoppervlak deel, plaasgevind.
Verskeie noodlottige ongelukke het reeds op hierdie deel van die N1 plaasgevind en ’n beroep is ook op die Departement van Vervoer in Limpopo gedoen om iets omtrent hierdie gedeelte te doen.
Volgens die LUR vir vervoer en gemeenskapsveiligheid in Limpopo, Makoma Makhurupetje, is die ongeluk niks minder as ’n ramp nie. “Dit is ’n bitter dag vir die provinsie om 27 mense op een dag te verloor.”
Sy het verder gesê dat die ongeluk op ’n plek gebeur het wat reeds as ’n hoë-ongeluksone gemerk is. “Gegewe die feit dat hierdie die derde ongeluk is wat in ’n kort tydperk op die N1 gebeur, dink ons dit is nou tyd vir Sanral en die nasionale regering om ’n ramp op hierdie pad te verklaar – ons kan nie nog lewens op die manier verloor nie.”
Die woordvoerder van die polisie, Kol Moatshe Ngoepe, het gesê dat ’n saak van strafbare manslag ondersoek word.


title: Nog ’n brandstof-Skok vir einde Oktober

maintext:
Motoriste word gewaarsku om hulle self voor te berei op nog ’n brandstofskok met ’n verhoging in brandstofpryse wat binne die volgende paar weke die mense se sakke verder gaan ruk.
Volgens die AA bly internasionale oliepryse hardnekkig hoog en die huidige gespanne atmosfeer met Saudi Arabië, een van die wêreld se grootste olieprodusente, kan hierdie pryse nog onder verdere druk plaas.
Die AA waarsku dat hierdie prysstygings die land so vroeg as die einde van die maand kan beïnvloed.
Volgens die AA kan die prys van petrol met 40 sent per liter, diesel met 70 sent per liter en lampolie met 65 sent ’n liter styg. Dit volg op die vroeëre verhoging in 93 sent per liter 93 oktaan petrol, 99 sent vir 95 oktaan petrol per liter terwyl diesel se prys met ’n allemintige R1.24 per liter gestyg het.
Die AA het verder gesê dat die land nie die voortdurend styging in brandstofpryse sal kan hanteer sonder dat die ekonomie nie ook negatief beïnvloed word nie.
Die effek op bus- en taxitariewe kan ook lei tot verhoging in koste wat moeilik deur die pendelaars bekostig kan word.
Die organisasie sê voorts dat ’n sterker en stabiele randwaarde die land se enigste verdediging is teen die skommeling op die internasionale oliemark.
Die verwagte binnelandse styging van 93 oktaan petrol is van R16.86 tot R17.26, vir 95 oktaan van R17.08 tot R17.48 en vir diesel R15.65 tot R16.35 per liter.


title: VBS: ANC-regering het voorbeeld gestel oor bedrog en korrupsie

maintext:
“Om te steel, soos by VBS Mutual Bank gebeur het, is ŉ misdaad en ŉ sonde, en al wat die ANC daaroor te sê het, is dat dit nooit moes gebeur het nie. Wat wel nooit moes gebeur het nie, is dat die ANC nooit die regering van Suid-Afrika moes word nie.”
Die leier van die VF Plus, Pieter Groenewald, sê verder in die mediaverklaring dat die ANC die voorbeeld gestel het oor bedrog en korrupsie en hoe om die belastingbetalers se geld te steel. By VBS is hierdie voorbeeld gevolg en daar is selfs van die armes gesteel.
Die heldin in die VBS-sage is ŉ Afrikaanssprekende wit vrou met die naam Mariette Venter, die waarnemende finansiële bestuurder van die Capricorn-distriksmunisipaliteit in Limpopo. Sy het geweier dat R60 miljoen van die munisipaliteit oorgeplaas word na VBS.
Toe beskuldig die munisipaliteit haar daarvan dat sy ŉ rassis is kwansuis omdat sy as wit vrou nie by ŉ swart bank geld wil laat belê nie. Dít is ook ŉ aanklag teen die gemeenskap van Suid-Afrika dat ŉ wit persoon sonder meer uitgekryt word as ŉ rassis net omdat dié persoon wetsgehoorsaam is.
Die VF Plus haal sy hoed af vir mense soos Venter, en die belastingbetalers van haar munisipaliteit is haar ook dank verskuldig.
Wat die EFF aanbetref, is daar baie rook wat by die enjinkamer van dié party se deure en vensters uitborrel rakende die VBS-skandaal.
Die EFF verwys na sy leier, Julius Malema, as ŉ opperbevelhebber. Tog skitter hy in sy afwesigheid by die debat oor die VBS Mutual Bank, wat bewys dat hy niks anders as ŉ Mickey Mouse bevelvoerder is nie.


title: Soektog na wrak van vermiste vliegtuig duur voort

maintext:
Vanaf Indonisië word berig dat hommeltuie en sonar ingespan word om die ligging van die Lion Air Passasiersvliegtuig te bepaal.
Die vliegtuig het Maandag in die see van Java neergestort, dertien minute nadat dit met 189 mense aan boord vanaf Jakarta in Indonisië opgestyg het.
Die vliegtuig was ’n splinternuwe Boeing 737 MAX8, ’n model wat eers gedurende 2016 deur lugdienste in gebruik geneem is. Die spesifieke vliegtuig is eers op 15 Augustus vanjaar in diens gestel.
Volgens amptenare het die vlieënier van die Boeing 737 toestemming gevra om na die Soekarno-Hatta lughawe te draai kort voordat alle kontak met die vliegtuig verloor is.
Volgens die tegniese log het die vliegtuig reeds tegniese probleme met een van die instrumente ondervind toe dit die vorige dag vanaf Bali na Jakarta gevlieg het. Die fout is intussen herstel.
Vlug JT610 was op na die westelike stad van Pangkal Pinang toe die vliegtuig skielik spoed vermeerder en hoogte verloor het.
Mens op bote in die omgewing het die blykbaar gesien hoe die vliegtuig neerstort.
Daar word ook gehoop om die swartboks, die vlugopnemer, te kry wat meer lig kan werp op die oorsaak van die ongeluk.
Volgens die soekgeselskappe het hulle menslike liggaamsdele op die toneel uit die water gehaal en daar bestaan geen hoop op enige oorlewendes nie.
Die hoof van die soek en reddings agentskap sê dat 10 lyksakke reeds gevul is en dat die oorskot na Jakarta geneem sal word vir uitkenning.
Veertien sakke met ongeluksrommel, insluitende skoene, ’n wallet en verskeie kledingstukke is ook reeds tussen wrakstukke van die vliegtuig uit die see gehaal.
Lion Air is Indonisië se grootste lae-koste lugredery en die lugdiens het voorheen voorvalle van veiligheid en swak bestuur ondervind, sodanig dat dit tot 2016 verban was om binne die Europese lugruim te vlieg.


title: Toekoms onseker met SARS op jou rug

maintext:
Die onseker klimaat oor die toekoms wat in Suid-Afrika heers, kan nie anders as om ’n bleek prentjie vir sake regoor Suid-Afrika te skilder nie.
Met al hoe meer skuiwergate wat vir korrupsie blootgelê word, is die Suid-Afrikaanse Inkomstediens (SARS) nou veral daarop ingestel om te verseker dat hulle nie ingeloop gaan word deur uitbetalings aan belastingbetalers sonder daarom deeglik te ondersoek nie.
Ook is hulle van plan om addisionele inkomste te skep deur reuse- boetes op laat inhandiging van belastingstate, selfs op dormante firmas.
Soos gewoonlik is die klein sakesektor en mense wat salarisse verdien vol in hulle visier in plaas van die Staatskapers soos die Guptas.
Audits gaan meer algemeen voorkom, selfs op privaat belastingbetalers, indien daar net ’n sweempie van ’n moontlikheid is dat hulle dalk ’n uitbetaling moet doen.
Aangesien BTW en PAYE deur werkgewers afgetrek word, is die Inkomstediens veral daarop ingestel om hierdie oorbetalings te ontvang aangesien hulle reken dat dit hulle toekom, nieteenstaande enige kontantvloeiprobleme wat die besigheid mag ondervind.
’n Meer aggressiewe benadering tot die insameling van hierdie belastings is merkbaar. Uitbetalings word oor dieselfde kam geskeer en besighede wat geld terugeis moet maar daarop voorbereid wees om ’n audit van die SA Inkomstediens te ontvang. Hulle moet boonop volledige finansiële state, insluitend fakture en uitbetalings, beskikbaar hou vir die afgelope 5 jaar voor die laaste indiening van ’n belastingvorm.
Om hierdie rede is dit baie belangrik om jou BTW en PAYE betalings absoluut op datum te hou.
Hierdie is ’n paar gedagtes wat gedeel is tydens die Thabazimbi Sakekamer Netwerksessie wat vandag, Woensdag 17 Oktober, by Pondok aangebied is. Heelparty sakemanne/vroue het die geleentheid bygewoon wat seker ook veroorsaak is met die koms van die lente.
Tydens die byeenkoms is daar ook meer gepraat oor die hantering van kredietaansoeke by banke en ander finansiering-instansies.
Seker die belangrikste is die belastingvrystelling sertifikaat wat deur die SA Inkomstediens uitgereik word om te bevestig dat jy hulle niks skuld nie.
Buiten die sekuriteit van jou bates moet jy ook ’n kontantvloeistaat, wat jou vermoë uitwys om die lening terug te betaal asook volledige finansiële verslae en balansstate deur jou boekhouer verskaf aan hulle kan voorlê.
Daar word nougeset na jou besigheid en jou as persoon, se inkomste (privaat trekkings uit jou rekening), verliese en solvensie gekyk.
’n Paar wenke is genoem om te verseker dat jy jou kredietwaardigheid behou:
Hou persoonlike trekkings en salarisse bekostigbaar, veral ten opsigte van die belastingheffing daarop.
Vermy oortrokke fasiliteite so ver moontlik, veral indien die besigheid in die groeifase is.
Neem slegs bekostigbare arbeid in diens – kry die regte persoon vir die regte pos.
Dink aan outomatisering. Die digitale era wat ons betree kan jou baie koste spaar, ondersoek die moontlikhede.
Beperk jou voorraad tot die behoefte waarin jy voorsien. Voorraad wat nie uit jy besigheid uitgaan nie, is dooie kapitaal.
Verseker dat jy jou primêre besigheid finansieel gesond hou.
Verseker dat jy jou kredietwaardigheid behou.
Sluit eerder jou besigheid (indien moontlik en jy dit kan bekostig) as jy voel dat dit nie meer na wense vertoon nie.
Indien ’n krediteur kan bewys dat nalatige bestuur verantwoordelik was vir wanbetalings, kan die bestuur persoonlik hiervoor gedagvaar word.
Maak seker dat jy bewus is daarvan waarvoor jy verantwoordelik is ten opsigte van dienste betalings aan die plaaslike owerheid. Indien jy nie ’n gedetaileerde diensterekening ontvang volgens jou begrote betaling nie, doen navraag daaroor.
Soms word lesings slegs een keer per kwartaal gemaak – maak seker dat jy nie volgens die totale gebruik oor die tydperk – wat hoër mag wees as die maandelikse totaal wat jou toegestaan word voor boetes – aangeslaan word soos van toepassing op watergebruik, maar slegs die vir maandelikse totale gebruik.
Hou rekord waar moontlik van jou eie maandelikse gebruik deur gereeld jou meterlesings na te gaan.
Indien jy onderverhuur is dit beter om aparte meters te installeer om jouself van die totale maandelikse gebruik te vergewis, al is water en krag by die ooreenkoms ingesluit.
Sonkrag is ’n opsie om munisipale rekenings af te bring. Dit is egter ’n duur opsie wat eers oor die langtermyn sy werklike impak begin wys.
Met ’n korrupte en agterbakse regering aan bewind is die kultuur van wanbetaling nie voor die deur van die sakesektor te lê nie – Die sakesektor wil net weet dat die betaling waarvoor hulle aangeslaan word die korrekte bedrag weerspieël.
Verdere punte wat uitgewys is, het betrekking op die waardasierol ten opsigte van plotte.
Dit het aan die lig gekom dat plotte wat as gewone landbou gewaardeer is, se waardasie deur die munisipaliteit na besigheid verhoog word indien daar meer as een woning op die eiendom is.
Eiendomeienaars word steeds aangemoedig om die nuwe waardasierol* na te gaan en te verseker dat die waardasie volgens die regte maatstaf geskied het.
Die onbetrokkenheid van die plaaslike en sentrale owerheid by die geïmplementeerde stelsel is nie ’n verskoning om volgens die nuwe stelsel te werk nie. Moet dit nie probeer beveg nie, want jy sal jou dan teen ’n soliede muur vasloop.
Munisipaliteite is voortdurend besig om betalings, veral vanaf die provinsiale of sentrale owerheid, te manipuleer om te verseker dat dit in hul kaders en vriende se sakke beland. Of dit nou ’n plastieksak vol kontant is of wat ookal, korrupsie beur voort.
So is daardie onlangse geval van die Vereeniging en omstreke munisipaliteit waar R800 miljoen wat geoogmerk was om die Vaalrivier te suiwer van al die rioolvrot, wat eenvoudig verdwyn het.
Tekorte ten wyte van wanbesteding strek by baie munisipaliteite in die orde van miljarde se rande.
Besighede se betrokkenheid by instansies soos die plaaslike Sakekamer, kan baie van hierdie wanbesteding blootlê en ‘’n demper daarop plaas.
*Kwêvoël het reeds sedert die begin van die jaar eienaars gemaan om die waardasie rol na te gaan vir juistheid. Bewys kan gelewer word deur hoeveel keer die berigte deur die publiek gelees is. Ongelukkig het dit blykbaar geen invloed op besighede en grondeienaars nie. (Vra daarvoor en dit sal verskaf word)
Google gerus – Waardasierol Kwêvoël – en jy sal die volledige inligting kan ophaal.


title: VSA: 20 Sterf in Limo-ongeluk

maintext:
In wat beskryf word as die ernstigste vervoerongeluk die afgelope dekade in die VSA, is twintig mense dood nadat ’n limousine buite beheer geraak het en in parkeerterrein ingeploeg het.
Al 18 insittendes van die SUV-verlengde voertuig sowel as twee voetgangers het in die ongeluk omgekom.
Volgens die polisie het die voertuig oor ’n kruising gejaag tot binne die parkeertrrein waar dit uiteindelik teen ’n geparkeerde voertuig gebots het.
Die ongeluk het Saterdag naby ’n supermark gebeur terwyl die winkel vol kliënte was weens die Columbus Vakansiedag met baie besoekers wat op die dorpie Schoharie, sowat drie ure se ry noord vanaf New York, toegesak het.
Die dorp en omgewing is ’n gewilde toeriste bestemming met sy kleurryke herfsblare natuur en trek baie besoekers vanaf stedelike gebiede.
Volgens ’n ooggetuie was die passasiers in die limo op pad na ’n troue toe die ongeluk gebeur het.


title: Sondagkommentaar: Denel uitverkoop

maintext:
– *Teksgedeeltes: Genesis 25: 29-34 en 27: (5-7) en (27-29)
Nuusopslae word gemaak oor die verdwyning van die arabiese joernalis, Jamal Khashoggi, ’n groot kritikus van Kroonprins Mohammed bin Salmen van die Saudi Arabiese Koninkryk, nadat hy laas lewendig gesien is toe hy op 2 Oktober die Saudi Arabiese konsulaat in Istanbul in Turkye betree het.
Met groot rede ook. Khashoggi lewer gereeld bydraes tot die Washington Post. Hy bly in ’n voorstad van Washington. Hy was voorheen betrokke in die binnekringe van Saudi Arabië maar het as groot kritikus van die koninkryk, onder die leierskap van Kroonprins Mohammed bin Salman, uitgedraai.
Volgens sy verloofde het Khashoggi na die ambassade gegaan om papierwerk vir hulle troue uit te sorteer, maar het nooit weer uitgekom nie.
Sy verdwyning is in geheimenis gehul en het ’n internasionale krisis veroorsaak met Turkse amptenare wat Saudi Arabië van ’n staats-ondersteunde moord beskuldig en ook dat hulle die lyk opgekap en in die ambassade eiendom begrawe het.
Intussen het Saudi Arabië erken dat Khashoggi (gewone joernalis wat net sou trou dokumentasie wou uitsorteer) gesterf het tydens ’n geveg binne die ambassade.
Daar is egter geen verwysing wat daarna met sy liggaam gebeur het nie. Turkse media het beweer dat Khashoggi binne die diplomatieke sending deur ’n Saudi taakmag gemartel en onthoof is, iets wat nog nie deur die Turkse regering bevestig is nie.
Hierdie erkenning van sy dood, na sterk ontkenning daarvan deur die Golf koninkryk, kom te midde van dreigemente van sanksies deur die Verenigde State en geen antwoorde op vrae oor die rol wat Prins Mohammed dalk hierin gespeel het.
Die teenstrydighede plaas die koninkryk, wat reeds vir dekades ’n Westerse bondgenoot en buffer teen Iran in die Midde-Ooste is, onder geweldige druk om ’n verskoning te kry om die druk op sy leiers te verlig.
Dit het ook ’n geweldige krisis vir Prins Mohammed, ’n gewilde heerser wat aanklank by die VSA gevind het as ’n moderne Arabiese hervormer, veroorsaak deurdat hierdie beeld erg geskaad word.
Tot dusver was die reaksie van die president van die VSA, Donald Trump, dat hy die verklaring deur die Saudi’s aanvaarbaar vind.
Trump het vroeër gesê dat Washington sanksies kan implementeer. Sy departement was tot dusver traag om hierdie Golf-bondgenoot te kritiseer, nieteenstaande die opbouende getuienis van wat met Khashoggi gebeur het.
Suid-Afrika ook betrokke
Suid-Afrika bevind hom nou vasgevang in hierdie internasionale debakel met druk wat op die land uitgeoefen word om ’n moontlike saketransaksie tussen Suid-Afrika en Saudi Arabië oor die staatsbeheerde Suid-Afrikaanse wapenvervaardiger, Denel, op te frommel.
Samespreking oor die oorname (gedeeltelike?) van Denel is reeds tydens Ramaphosa se besoek hierdie jaar aan Saudi Arabië en verskeie ander lande om in Suid-Afrika te investeer, bekend gemaak.
Die departement van internasionale betrekkinge en Koöperasie het hulle kommer oor die verdwyning van Khashoggi uitgespreek maar bevestig dat hulle besigheid met die Golf-koninkryk sal ondersteun, nieteenstaande bewerings dat Saudi-regerings amptenare hierby betrokke was.
Suid-Afrika se minster van internasionale betrekkinge, Lindiwe Sisulu, het bevestig dat die Saudi regering begerig is om ’n aandeel in Denel te bekom:
“Daar is groot belangstelling in Saudi Arabië om aandeelhouer in ons sukkelende Denel te bekom. Ek weet nie wat die uitkoms van die samesprekings sal wees nadat dit deur die NCACC (National Convention Arms Control Committee) ondersoek is nie.
Op sy beurt het Denel die moontlike Saudi belangstelling verwelkom en aangetoon dat daar reeds ’n sterk samewerkings-ooreenkoms bestaan.
Die punt bly staan.
Denel is ’n strategiese wapenvervaardiger in staatsbesit wat nou op ’n goue skinkbord aan ’n vreemdeling buite die landsgrense aangebied word in ruil vir geld, geld wat deur ’n korrupte regering onder sy kaders herverdeel kan word.
Denel (voorheen Atlas Vliegtuigkorporasie), die voormalige, magtige vertoonstuk van die Suid-Afrikaanse wapenvervaardiger inisiatief, oorspronklike ontwerper en later die vervaardiger van die Rooivalk aanvals-helikopter; waar die Impala opleidingsvliegtuig in sy totaliteit vervaardig en gemonitor is met ondersteuning van ander vervaardigers in die wapen- en instrumentasie-industrie; die plek wat die lugmag se Mirage F-1’s gemonteer en versien is, waar die Cheetah’s hulle eerste treë die lugruim in gemaak het en waar die AL 60 ligte vragvliegtuig gebore is, deur ’n vermoeidheidstoets gegaan het, die prototipe gebou is en sy lugwaardigheidsertifikaat gekry het.
Die firma is so deur die ANC-kaders leeggesteel dat werknemers versoek is om hulle eie toiletpapier werk toe te bring terwyl salarisse en werkure gesny word. (Gedurende my tydperk van 10 jaar as werknemer by Atlas is ek geraak deur ‘n personeel verminderingsiniasatief veroorsaak deur sanksie teen Suid-Afrika maar nooit het iemand sy/haar werk verloor as gevolg van korrupsie of diefstal nie).
Deur al die mediavrystellings en aantygings was daar nog geen woord vanaf Krygkor – die oorhoofse eienaar van die krygtuig-industrie, Denel ingesluit.
Saudi Arabië het geen wapenvervaardigings industrie nie en is daarop aangewese om sy krygsmateriaal in te voer. Die koninkryk is duidelik op soek na sy eie onafhanklike militêre industrie om sy wapenbehoeftes aan te vul, dalk met die oog daarop dat Amerika nie meer in die toekoms hierdie rol sal vervul nie.
Saudi Arabië is blykbaar nie die enigste Islamitiese Arabiese Midde-ooste-staat wie se lus tot op die woestynsand uithang om Denel te bekom nie. Qatar en die Verenigde Arabiese Emeritate is ook besig om diep in die sakke te skrop om Denel te bekom.
Saudi Arabië word tans veroordeel vir die uitwissing van burgers in Jemen en is gretig om ooreenkomste met wapenvervaardigers in Suid-Afrika voor die einde van die jaar te sluit.
Al hierdie lande verwerp alle vorme van menseregte (uitgesluit die regte van die man as absolute hoof van sy gesin), veral teenoor vrouens en kinders asook alles wat volgens hulle ekstremistiese ortodokse Islamitiese siening verbied word. Prince Mohammed se rebelse beskouing reken steeds die vrou as minderwaardig en verkies steeds hulle vroue, minnaresse en prostitute eerder geklee in ’n burqa (bourka) met net ’n venstertjie om deur te loer.
Dit sê veel vir die Suid-Afrikaanse Grondwet wat gelykheid verleen aan alle rasse, gelowe en geslagte in ’n nie-rassige en nie-seksistiese samelewing.
Wat sê dit vir die toekoms van Suid-Afrika – waar alles in ‘n oogwenk omgekeer kan word.
Intussen bly die Suid-Afrikaanse departement van Internasionale Betrekkinge doodstil oor aantygings dat die Saudi’s betrokke kon wees by die moord op Jamal Khashoggi.
*Hierdie is baie meer as die “eersgeboorte-reg – ’n bordjie wildsbredie met lensies en ’n diere-huid (die verwerplike vlakvark – sou die Jodenasie in Suid-Afrika gevestig wees)”, alhoewel laasgenoemde, die vlakvarkvel, weereens die deurslag sal gee.
*Slegs met verwysing na vorige naslaanbare gebeurtenisse.
Kommentaar deur Pieter Coetzee – Redakteur: Kwêvoël (Sedert 1983)
Sketse – te wyte aan ‘n industrie wat my nie kon bevredig nie


title: HFM Top-10 Akademiese Presteerders: Derde Kwartaal

maintext:
Hoërskool Frikkie Meyer het hulle Top-10 Akademiese presteerders vir die derde kwartaal aangewys.
Die presteerders is vir Graad 8 tot Graad 11.
Name is nie noodwendig in enige volgorde nie.


title: Klassieke inspuiting neffens die Magalies-reeks by Rustenburg

maintext:
Dit is met groot afwagting dat daar uitgesien word na die derde Klassieke Musiekfees, aangebied deur die Buffelspoort Vallei Toerisme Vereniging. Hierdie jaar vind dit in die historiese gemeenskap van Kroondal plaas en word daar gepoog om die pragtige Magaliesberg Biosfeer aan ‘n wye gemeenskap bekend te stel, klassieke musiek te bevorder en aan die kunstenaars, sommige uit die gemeenskap, blootstelling te bied. Dit is ook ‘n grootse poging om, veral by kinders, ‘n waardering en liefde vir hierdie ou en deurleefde musiek te vorm.
Die Deutsche Schule Kroondal in hierdie voormalige Duitse Nedersetting teenaan Rustenburg, waar Duits nog as semi-amptelike taal herken word, is gekies as die ideale plek waar die Magaliesberg Biosfeer Classics op 13 Oktober aangebied gaan word.
Die nedersetting, oorspronklik bekend as Kronendal, het sy oorsprong in 1843 gehad as ’n Duitse sendingstasie, een van 22 in Natal en die destydse Transvaal. Teen 1889 is die nedersetting in plotte opgedeel met hul eie skool, Deutsche Schule Kroondal, wat in 1892 die kinders van die destydse Duitse kleinhoeweboere bedien het.
Bouwerk aan die Lutherse Kerk is in 1895 begin en die kerk is ’n jaar later, op 24 Junie 1896, in gebruik geneem. Die gebou is gedurende 1980 as Nasionale Gedenkwaardigheid verklaar en het in die loop van die jare as bakermat in die gemeenskap bly staan.
Die kerk gaan steeds met sy bediening voort met sowat 400 lidmate waarvan sowat 80% Duitssprekend is en die res Afrikaanssprekend.
Mense wat ook deur die meulsteen van die skool gegaan het, was onder andere Louis Botha, voormalige eersteminister van die Unie van Suid-Afrika, asook die befaamde Afrikaanse digter JD du Toit, beter bekend as Totius, wat diep spore in die Afrikaner kultuur getrap het.
Intussen het hierdie kleinhoewe-boere se nageslag hulle merk as megaboere en sakemanne in die Rustenburg gemeenskap gemaak.
Verskeie kunstenaars word Saterdag 13 Oktober betrek by ’n vol program op die skoolterrein terwyl stalletjies met vermaak vir die kinders sal aan die orde van die dag sal wees.
Die terrein open Saterdagoggend om 09:00. Kaartjies vir die dag sluit in al die optredes van die kunstenaars, met heelwat stalletjies met lekker eet- en drinkgoed, mooigoed, speelgoed, en alles wat so ‘n fees die moeite werd maak.
Die oggendprogram sien soos volg daar uit:
09:30 Lebone II College of the Royal Bafokeng Junior Marimba Band. 14 Studente van gr 6.
10:00 Sempre Musica koorsang.
10:30 CH2 Klassieke en Jazz duo met ‘n flamenco danseres. Hulle tree in die skool- /kerksaal op.
11:30 Bella Musica, ensemble met viol en clavier.
12:30 Die begaafde operasangeres, Linette van der Merwe en Chris Mostert met begeleiding Ferdi Geyer, “From Opera to Broadway” ook in die saal.
13:30 Brothers- in Arms mannekoor.
14:00 Venetia Rose pragtige jong diva.
14:30 Die Kroondal koperblasers.
Kinders onder 12 kan verniet inkom en die res betaal slegs R100 vir ‘n wonderlike dag se vermaak deur deurwinterde en baie begaafde kunstenaars. Voorwaar ‘n winskoop!
Kaartjies vir die aand se vertoning, wat ’n wynproe insluit, beloop R150 per persoon en voorafbesprekings hiervoor is noodsaaklik.
Ligte tapas ete deur Food Works is ingesluit. Gaste sal ook vermaak word deur ‘n snaar kwartet, die Garona Strings.
Die deurwinterde kenner van die Magaliesberg Biosfeer, Vincent Carruthers, sal gaste meer vertel van die wonderlike omgewing waarin hulle bly. Voorwaar ‘n wonderlike spreker met ensiklopediese kennis van die natuur.
Die wynproe, aangebied deur “The Good Oaks”, word aangebied met ’n wynveiling, gedoen deur Roy Van Eck. Wyne van Eikendal, Kaapzicht, Longridge en Mooiplaas kelders kan geproe (en gekoop) word. Besonderse versamelstuk-wyne van Tokara, Ridgeback en Eikendal sal opgeveil word. Die wins hierop sal bestee word aan die aankoop van instrumente vir behoeftige, talentvolle studente.
Maak dus seker dat jy jou kaartjies vir die wynproe so gou moontlik bespreek.
Aanlyn: skakel 082 5735485, of te koop by: Kumquat Gifts by Buffelspark, Buffelspoort en by Aug Behrens, Kroondal, asook by die hekke op Saterdag.
Vir meer inligting kontak Surana van Wyk by 082 573 5485 / Faks: 086 614 2986.
Verskeie gastehuise en oornaggeriewe is ook beskikbaar gedurende die tyd van die Classics, maak gerus gebruik daarvan en geniet die gemeenskap se gasvryheid vir nog ‘n dag. Klik onderaan die raam van die program hier bo om lys van plekke van verblyf te sien.


title: Klassieke Kultuur herleef by Magaliesberg Biosphere Classics

maintext:
Die klassieke kultuur het ’n opkikker gekry met die Magaliesberg Biosphere Classics wat Saterdag 13 Oktober 2018 by die Deutsche Schule op Kroondal naby Rustenburg aangebied is.
Die weer was die oggend koelerig en met donderbuie wat deur die dag voorspel is, het die buitelug vertonings begin.
Heerlike eetgoed, ’n koffiekroeg en koekstalletjie wat deur die Deutsche Schule Kroondal, Kraft bier deur die Brauhaus am Damm en ’n gin-stalletjie wat pienk gin verkoop het asook verskeie ander kos- en allerlei stalletjies met handgemaakte artikels, was daar genoeg afleiding om ook so ’n bietjie te snuffel tussen die vertonings.
Uiteraard was die kunsvermaak klassiek geöriënteer met buitelug opvoerings wat reeds om 09:00 afgeskop het.
Dit het ingesluit die CH2 Guitar Duo wat Flamenco dansmusiek asook ander Spaanse-kitaar en ander werke vir twee kitare ingesluit het, Bella Musica (klavier en viool), die Brothers in Arms mannekoor asook die sangpaar Linette van der Merwe (mezzo sopraan) en Chris Mostert (tenoor).
Linette van der Merwe saam met Chris Mostert en Ferdi Geyer, wat hulle op die klavier begelei, het die gehoor met hulle “Opera to Broadway” aanbieding behoorlik vermaak. Hierdie sangpaar is in die werklik lewe met mekaar getroud en het beide uiteenlopend beroepe wat niks met hulle sangtalent te doen het nie.
’n Groot aantrekkingskrag was die Lebone II Junior Marimba Band wat met hul etniese klanke en ritme die gehoor bekoor het.
Die Garona Strings was die hoofdis tydens die aand se verrigtinge met manne wat bewys het dat hulle ’n gehoor kan laat stilsit en luister terwyl hulle die viole en tjello die praatwerk laat doen.
Deur en deur ’n vermaaklike aand met klassieke musiek wat deur die gehoor waardeer is.
’n Verrassing die aand was die optrede van Venetia Rose (Klopper), ’n gehoorgestremde sopraan met 100% klankherkenning.
Venetia sê sy het sedert kleintyd ’n passie vir musiek gehad. Haar sangopleiding het sy by Chris Coetzer Sang Studio in Pretoria gehad en was sy as leerling aan Sonitus Skool in Pretoria verbonde.
Saam met Dirkie van Staden, een van die lede van CH2 Guitar Duo wat haar klank behartig, tree sy gereeld by kerke en op uitnodiging op.
Die finale optrede was deur die Kroondal Koperblasers orkes wat bestaan uit inwoners van Kroondal en omgewing. Koperblaasorkeste is absoluut deel van die Duitse kultuur, waaruit die Kroondal omgewing sy oorsprong gedurende die laat 1800’s gehad het en op voortgebou is.
Tussendeur die optredes het feesgangers geproe aan die heerlike wit en rooi wyne wat deur Good Oaks Wyne aangebied is. ’n Wynveiling ten bate van musiekinstrumente vir minderbevoorregte kinders is ook deur hulle aangebied.
Vincent Carruthers, ’n kenner op die gebied van biosfere, het gaste ook meer ingelig oor die Magalies Biosfeer spesifiek.
Die bewaring van ’n spesifieke biosfeer word op veral vier faktore wat aanwesig moet wees gevestig.
Dit sluit in die natuurlike menslike geskiedenis waarvoor die Magaliesberge wyd bekend is as die “Wieg van die Mensdom” met tekens van mense wat daar gevestig is sedert die steentydperk tot nou waar die kernnavorsing instituut Pelindaba naby
Hartbeespoortdam sy tuiste gevind het;
Die verskeidenheid van spesies waar die Vrystaat die Bosveld mekaar in die Magaliesberge ontmoet;
Die rand van die bosveldkoepel met die bosveldkomplekse se ryke minerale wat vanaf die Platinumgordel strek tot by die Springbokvlakte en laastens; die ryke en groot kultuurerfenis wat die gebied omvou.
Biosfere bestaan om die lewende planeet te beskerm teen die vernietiging wat deur menslike indringing veroorsaak word.
Huidig is ons besig om natuurlike hulpbronne vinniger te vernietig as wat dit aangevul kan word.
Dit word in ’n groot mate veroorsaak deur onbeheersde bevolkingsaanwas, ’n groot probleem wat Afrika se swart bevolkings in die oë staar, wat ’n groot uitdagings skep om maniere te vind om in harmonie met die natuur saam te leef sonder om dit te vernietig.
’n Bewaringskultuur moet gevestig word en uitgedra word na toekomstige geslagte. Die doel van die biosfeer is om juis hierdie kultuur te koester en te kweek.
Die kultuur van klassieke musiek het ons oorgeërf uit ons Europese stamlande en net soos die natuurlike hulpbronne wat ons in die biosfeer beskerm, moet hierdie klassieke-musiek kultuur ook gekoester en op voortgebou word.
Die enigste manier om op kultuur voort te bou is deur onderwys. Daarom is dit noodsaaklik om ons kinders en nageslagte aan te moedig om op hierdie kultuur voort te bou en voort te gaan om die klassieke instrumente te bespeel en te beoefen.
Hermien van Schalkwyk, ‘n oud-inwoner van die Thabazimbi distrik, en haar helpers kan gelukgewens word met hul poging om die Magalies Biosfeer ’n klassieke inspuiting te gee. Met die ondersteuning van die gemeenskap sowel as van besoekers van buite, vul hierdie Magaliesberg Biosphere Classics ’n besondere gaping in die aktiwiteite van die Buffelspoort Vallei Toerisme organisasie om meer besoekers na hierdie mooi gedeelte van die land met sy ryke geskiedenis, veral bekend vir sy talle sitrusboorde asook die Buffelspoort Spa en vakansieoord, te trek.


title: Jak de Priester se 15 Jaar en die KunsteGrot

maintext:
Jak de Priester, ’n gereëlde kunstenaars by die KunsteGrot, is een van min kunstenaars wat die KunsteGrot op Thabazimbi sien groei het gedurende die tyd wat sy loopbaan ook gegroei het. Op 8 November is hy weer hier om die mense van Thabazimbi en omgewing te vermaak met sy lewendige vertoning.
Jak de Priester, wat in Parys in die Vrystaat grootgeword het, se loopbaan het 15 jaar gelede in 2003 afgeskop nadat hy die ATKV-Crescendo-kompetisie gewen het en toe in dieselfde jaar die Geraas-toekenning vir die Beste Nuweling ingepalm het.
Dit het nie net hierby gebly nie en as skrywer/sanger het hy verskeie temaliedjies vir kykNET TV-reekse gesorg soos Binnelanders, 10 uit 10 en Reis na Gister waarvan hy ook die aanbieder was.
Hy was ook verantwoordelik vir die temalied van die Afrikaanse fliek, Hoender met die Rooi Skoene tewyl vier van sy liedjies vir die klankbaan van Semi-Soet, terwyl twee van sy liedjies ook opgeneem is in die nuwe FAK Sangbundel.
Sy inspirasie kom veral vanuit die wêreld waarin hy leef. Vanaf die tyd wat hy as jong man in Londen deurgebring het en sy liefde vir Afrikaans sterk na vore getree het, tot sy reise deur die land, sy mede-kunstenaars en sy gedagtewêreld.
Suid-Afrika is ’n land met baie stories en as ’n kunstenaar wat baie konserte doen om letterlik brood op die tafel te sit, inspireer dit hom om deurgaans nuwe materiaal te skep.
“Mense wat my konserte bywoon wil stories hoor. Hulle wil geïnspireer word, hulle wil lag en soms ’n traan wegvee . . .”
Kom deel gerus op 8 November in Jak de Priester se 15 Jaar op pad deur sy wêreld.
Die vertoning is geskeduleer vir 16:30 vir 17:00 en pak gerus jou piekniekmandjie en kom deel saam met jou gesin en vriende in nog ’n baie vermaaklike optrede deur Jak de Priester.
Kaartjies beloop R130 per persoon en voorafbesprekings kan gedoen word by Rita van die KunsteGrot by 083 744 8559.


title: Een van Thabazimbi se oudstes oorlede

maintext:
Ouma Nanna Dreyer is op 9 Oktober 2018, een dag voor sy 93 sou word, oorlede in Tambotie Sorgsentrum.
Sy is op 10 Oktober 1925 gebore op die plaas Witkoppies in die Olifantsfontein omgewing.
Gedurende 1955 is sy met Chris Dreyer getroud. Hulle het in 1962 na die bosveld toe gekom waar hulle tot in 1974 op Northam woonagtig was.
Haar man, Chris, was die Stasiemeester van Northam tot sy aftrede in 1974. Na sy aftrede het hulle na Thabazimbi toe getrek waar hulle vinnig deel geword het van die gemeenskap.
Ouma Nanna was ook baie betrokke by die VLU.
Haar man is in 1996 oorlede waarna haar seun, Paul, by haar kom bly het.
Sy was alom bekend as die ou tannetjie wat elke dag winkels toe geloop het vir inkopies.
In 2015 het sy egter geval en haar heup gebreek waarna sy in ‘n rolstoel was en vir ‘n rukkie in Tambotie gaan bly het. Sy het sodoende herstel dat sy weer in haar huis in Frikkie Meyerstraat gaan bly het.
Met die tyd het Alzheimer begin intree en sy is weer op Saterdag, 29 September 2018 in Tambotie Sorgsentrum opgeneem.
Op 9 Oktober 2018, slegs een dag voordat sy 93 sou word, is sy oorlede.
Nanna Dreyer word oorleef deur haar twee kinders, Jana en Paul, 5 kleinkinders en 4 agter-kleinkinders.
Nanna word op Dinsdag, 16 Oktober 2018 om 11:00 vanuit die NG Kerk Thabazimbi begrawe.


title: Myner dood in rotsstorting - Amplats Dishaba Myn

maintext:
African News Agency berig dat Amplats gister, Vrydag 19 Oktober, bekend gemaak het dat ’n mynwerker dood is na ’n rotsstorting (Fall of the Ground) insident in hul Dishabamyn op Amandelbult.
Amplats se uitvoerende hoof, Chris Griffith, het sy simpatie oor die voorval uitgespreek en gesê dat almal bedroef is oor hierdie tragiese insident.
Hy het verder gesê dat ondersteuning en bystand verleen word aan almal wat deur hierdie insident geraak word.
“Ons is steeds tot ons doelstelling gebind om lewensverlies tot ’n zero-vlak te verlaag en is reeds betrokke in ’n onafhanklike en omvattende proses om die omstandighede van hierdie insident te ontleed om herhaling daarvan in die toekoms te elimineer.”
Geen verdere inligting aangaande die identiteit van die oorledene en of ander myners betrokke by in die insident, is in die mediaverklaring deurgegee nie.


title: Abraham Kriel Kinderhuis maak ‘n verskil

maintext:
Abraham Kriel Kinderhuis Nylstroom maak die afgelope 59 jaar ‘n verskil in kinders se lewens. Ons is ‘n geregistreerde nie-winsgewende organisasie en voorsien in die behoeftes van 170 kinders.
Die doel van die kinderhuis is om die kinders te versorg en te ontwikkel deur geleenthede te bied waarbinne hulle kan groei en ontwikkel tot onafhanklike volwassenes wat hulle plek in die samelewing kan volstaan.
Die kinderhuis word gesubsidieer deur die Departement van Maatskaplike Ontwikkeling maar die werklike koste om ‘n kind te versorg is veel meer as die subsidie wat ons ontvang. Daarom is ons totaal en al afhanklik van die gemeenskap se ondersteuning.
Ons benodig finansies, kos, klere, toiletware en skoolbenodigdhede op ‘n daaglikse basis.
Ons is bevoorreg om fasiliteite op die terrein te hê om die kinders te vermaak en aktief te hou.
Instandhouding daarvan kos geld en veral ons netbalbaan het heelwat aandag nodig.
Enige bydrae kan verseker dat ons ons werk by die kinderhuis kan voortsit en ‘n verskil in kinders se lewens kan maak!
Druk die aangehegte skenkingsvorm uit en maak asb ‘n bydrae.


title: Matrieks Steek Res die Loef af op die Rugbyveld

maintext:
Die jaarlikse vete tussen Hoërskool Frikkie Meyer se matrieks en die res van die skool se sportspanne het Woensdag 19 September plaasgevind. Die rugbywedstryd was soos gewoonlik die spil waarom die dag draai en was dan ook ‘n harde stryd waarin geen genade betoon of ontvang is nie.
Die aanvanklike mening was dat die matriekspan maklik sou domineer met die sewe stuks provinsiale spelers in die groep. Die teendeel was egter waar met die resspan wat hul man gestaan het in die verdediging.
Die matrieks het aanvanklik die skrums en afbreekpunte oorheers maar later het dit ‘n kompetisie geword. In ‘n wedstryd soos hierdie het die skopwerk pale toe ‘n groot rol gespeel soos ook in die finale uitslag duidelik is.
Die matrieks slaag daarin om twee drieë aan te teken teen die een van die res wat dan die verskil in die telling teweegbring op 20–13 in die guns van die matriekspan.
Tradisioneel is dit die wintersportspanne wat kompeteer, maar vanjaar het die sokkerspanne en skaakspanne ook gekompeteer.
Die skaak was ‘n redelik voorspelbare affêre met die matrieks wat loshande die beste spelers het. Die matrieks wen dan ook gemaklik met 14-7.
Die sokker het intussen afgeskop in ‘n baie gelykop stryd wat 1-1 eindig waarna die uitklop op doele plaasvind. Die matrieks slaag daarin om een doel meer aan te teken en wen ‘n spannende wedstryd met 5-4.
Die hokkiebokkies sê mekaar die stryd aan op ‘n snikhete dag en aanvanklik het nie een van die twee spanne die oorhand nie. In die tweede helfte verhang die resspan die bordjies en teken uiteindelik 4 doele teen 0 aan om die wedstryd oortuigend te wen.
Op die netbalbane het die resspan van meet af aan die pas aangegee en heeltyd voorgeloop. Hulle wen dan ook die wedstryd gemaklik 31–15.
Die dag se kompetisie is gekenmerk deur goeie, harde kompetisie waarin sportmanskap geseëvier het.
Vir die matrieks ‘n allerlaaste wedstryd vir die plakboek, vir die res ‘n aanbreek van hul belangrikste seisoen nog in 2019 as lid van ‘n eerstespan.
HFM spreek graag hul dank uit teenoor elke ouer, ondersteuner en vriend van die skool wat ‘n bydrae gelewer het, hoe gering of hoe groot ook al.


title: Honderde pendelaars beseer toe treine bots

maintext:
Meer as 320 pendelaars is beseer toe twee passasierstreine Donderdagmiddag in Van Riebeeck Stasie in Kempton Park gebots het.
Die botsing het die middag om 17:50 gebeur toe ’n trein wat op pad was na Parkstasie in Pretoria teen die agterkant van ’n stilstaande trein, wat ’n meganiese probleem ondervind het, in die stasie vasgejaag het.
Die personeel van beide treine het ook mediese behandeling ontvang en sowat 32 van die passasiers is ernstig, hoewel nie krities nie, beseer.
Beseerde passasiers is na verskeie hospitale in die omgewing vervoer. Dit het ingesluit Tembisa, Kalafong, Zamokuhle, Arwyp, Tambo Memorial, Linksfield, Bertha Gxowa en Milpark hospitale.
’n Ondersoek na die oorsaak van die ongeluk is ook van stapel gestuur.
Terwyl honderde noodpersoneel beseerdes op die toneel gehelp het, het paramedici en brandweerpersoneel die waens deursoek vir nog beseerde passasiers.
Metrorail se tegniese spanne het onverpoos gewerk om die toneel te ontruim om dienste weer aan die gang te kry.
Dit is nie bekend hoeveel pendelaars en treindienste deur hierdie ontwrigting geraak is nie.
Die United National Transport Union (UNTU) het ’n beroep op die minister van Vervoer, Blade Nzimande, gedoen om in te gryp en die dienste van Metrorail op te skort totdat die operateur bewys dat hulle ’n veilige en betroubare diens kan lewer.


title: Aliza-Aviela bied Lentetee vir seniors

maintext:
Die Aliza-Aviela uitreikingsgroep van die NG Kerk Thabazimbi het die senior lidmate met ‘n heerlike Lentetee met vingerete op Woensdag 26 September by die NG Kerksaal bederf waar almal heerlik saam gekuier het.
Dit was ook spesiaal vir Carol Retief wat toe ook sommer haar 70ste verjaardag saam met van haar vriendinne kon vier. Annetjie Joubert, Belinda Kleynhans, Wilma Smalberger en Yvonne van Niekerk het saam met haar om die tafel gekuier. Die ander vriendinne was so bietjie wyer in die saal versprei.
Al die eetgoed is voorsien en die heerlike maalvleis en kaas vetkoekies is deur Deleene Fourie geskenk.
Vanjaar het van die vrouens hulle eie ideë van mooi, anders en sagte kleure en versierings op die tafels tereg laat geskied aan die Lenteoggend.
Baie dankie aan elke kuiergas, julle is spesiaal en dank ook aan dr Tinus wat die gelukwense en tafelgebed gedoen het.
Baie dankie aan almal wat so geredelik reggestaan het: Annelise Kotzé, Dalien van Dijk, Ina Cloete, Kobie Coetzee, Ronel Greeff en Ronel Joubert, Teresa Burger, Theresa Pretorius en Tilla van Rheede van Oudtshoorn.


description: NTK 9X - -

title: Ngôi Sao


description: WAT D BLOCK_1

title: WAT D BLOCK_1


description: WAT A BLOCK FIXED

title: WAT A BLOCK FIXED


authors:
Rtl Newmedia
Vun Rtl

description: RTL, Radio Television Luxembourg. Luxembourg's N1 News, Information and Entertainment Portal.

title: FOTOGALERIE: Mam Käpt'n Ändä a Matrous K1000 Et war Oktoberfest zu Zolwer... wat war dat schéin!


description: 9 ruux oo kale ayaa ka badbaadday afduubka, iyagoo aan wax dhibaato ah la gaarsiin.

title: Burcad badeed Afduubatay shaqaale saarnaa Markab


title: Protek - Obaro se verskaffer van die Jaar 2018

maintext:
This post is also available in: English
Protek is vanjaar weereens as Obaro se Verskaffer van die Jaar aangewys! Obaro het onlangs hulle top-verskaffers tydens die jaarlikse Verskaffer van die Jaar funksie bedank vir hulle bydrae om Obaro se droom (om die boer se besigheid op elke plaas te wees) te verwesenlik. Obaro se Verskaffer-van-die-Jaar-funksie dien as erkenning vir die rol wat verskaffers in Obaro se uiteindelike sukses speel.
Sewe van Obaro se verskaffers is as finaliste benoem, om ten einde mee te ding as Obaro se Verskaffer van die Jaar. Die finaliste is vanuit verskillende kategorieë aangewys, wat ondermeer besproeiing, meganisasie, hardeware, buitelewe, landbou- en tuinbouchemikalieë, saad en brandstof insluit. Die finaliste was Titan Products, Petrow Agri, Willard Batterye, Bafana Petroleum, RAP Technologies, Voermol en Protek.
Algemene dienslewering, verkope en produkgehalte het as kriteria gedien en ’n persentasiepunt is aan elke verskaffer toegeken. Titan Products het die derde plek behaal, met Bafana Petroleum in die tweede plek. Protek is vir die derde agtereenvolgende jaar as Obaro se Verskaffer van die Jaar aangewys.
David Claassen (Jonsson), Jan Enslin (Northmec), Willie Coetzer (Engen), Norman Lundy (Bafana Petroleum), Riaan Grobler (Avidan), Tobie van den Heever (Irrigation Unlimited), Hein Meyer (Bayer) en Leon Fourie (Koedoeskop Kunsmis) is tydens die geleentheid met Spesiale Toekennings vir uitnemende diens vereer.
Obaro se 27ste handelswinkel wat eersdaags in Tijgervallei in Pretoria-Oos oopmaak, opgraderings aan die Marble Hall winkel en uitbreiding van die Claas agentskap is slegs enkele van die hoogtepunte wat Obaro vanjaar vier. “Sonder ons uitstekende verskaffers sou hierdie hoogtepunte nie moontlik gewees het nie. Vandag vier ons die jaar wat was en die jaar wat gaan wees. Ons sien uit na wat die volgende jaar inhou,” het Nic Bronkhorst, besturende direkteur van Obaro, gesê.
Nic het verder verskaffers bedank vir die toewyding waarmee hulle elke dag ‘n invloed op Landbou het. Nic het ook samewerking tussen alle rolspelers in Landbou benadruk. “Dit is slegs deur samewerking wat ons verandering in Landbou teweeg kan bring. Dis ons verantwoordelikheid om betrokke te raak by ons gemeenskappe en ‘n positiewe invloed op ons plaaslike omgewings te hê. Daar is ‘n blink toekoms vir Landbou en dis vir ons ‘n eer om deel te wees van hierdie dinamiese sektor.”
Bron: Obaro


title: GREEFA se iFA help om foute met verbruining uit te skakel

maintext:
This post is also available in: English
‘n Uiters gevorderde stelsel wat eienskappe soos suikerinhoud, waterkern en defekte soos kernvrot en interne verbruining by kernvrugte meet, is nou by vier van MED Automation en GREEFA se kliënte geïnstalleer.
Die voordeel en uniekheid van die nuwe generasie IFA (Internal Flavour Analysis) is dat lig die hele vrug penetreer en die spektrum aan die ander kant van die vrug ontleed kan word, pleks van die refleksie-beginsel van ander stelsels. Tot soveel as 80 vrugte per sekonde kan met die nuwe metode gemeet word.
Philip van Wyk van MED Automation wys veral op die besonder akkurate meting van interne verbruining. Vrugte met selfs die geringste tekens hiervan kan dan van uitvoermarkte weggehou word. Interne verbruining het die bedryf voor 2016 kwaai skade berokken. “Maar in IFA het ons nou ‘n uitstekende hoëspoed instrument om herhalings hiervan te voorkom. Met vanjaar se probleem op Pink Lady het die 98% akkuraatheid van die stelsel gou sy voordele begin toon,” sê Van Wyk.
Buiten dat die raaiwerk uitgeskakel word, help dit ook om vrugte wat weens verbruining nie uitgevoer kan word nie, vir verskillende doeleindes soos sap of inmaak op die plaaslike mark in te deel.
Die iFA-stelsels kan op huidige GREEFA sorteermasjiene geïnstalleer word en dit neem ongeveer twee weke vir installasie en opleiding op die perseel.
“Oor die algemeen is die inwerkingstelling baie flink en gebruikersvriendelik,” voeg Van Wyk by.
Kyk na die video hier.
Bron: MED Automation & GREEFA


description: 180 jaar. Dit is hoe lank 'n pekanneutboom kan aanhou om neute te lewer.

title: Plant vir die toekoms met pekanneute

maintext:
This post is also available in: English
180 jaar. Dit is hoe lank ‘n pekanneutboom kan aanhou om neute te lewer. Met so ‘n lang produktiewe lewe in die vooruitsig verdien die belegging in jou kinders en kleinkinders se toekoms die beste moontlike wegspring.
Hardus du Toit, senior tegniese beampte by SAPPA (die pekanneut-kwekersvereniging) het by TLU Sentraalstreek se Landboukorrels Boeredag vertel waarom dit belangrik is om pekanneutbome te snoei. “Jy kan nie net ’n pekanneutboom plant en los as jy goeie produksie van die boom verwag nie,” sê Hardus. Die grootste gevaar is dat swaar takke kan afskeur. Die breekskade veroorsaak groot letsels en die boom kan selfs onder die ent afbreek, wat die hele boom vernietig.
Voordele van snoei is:
Beperk breekskade
Pekanbome word baie oud en groot en het ’n sterk struktuur nodig om die gewig van ’n groot oes te hanteer.
Gemaklike beweging binne die boord. ‘n Skudmasjien moet by die stam van die boom kan uitkom en groot oesmasjiene moet ook tussen die bome kan deurbeweeg.
Beheer van onkruid. Spasie is nodig vir toerusting en mense om die werk meganies te doen of met behulp van bespuiting.
Beweging is ook nodig vir bemesting en om deklae om die bome aan te bring.
Doeltreffende waterverspreiding. As die takke te laag hang, beperk dit waterverspreiding deur sproeiers.
Hoërraamtakke beperk skade aan die bome en ook aan die toerusting wat deurbeweeg.
Doeltreffende blaarbespuiting kan net plaasvind as die spuitstof oral kan bykom.
Dit kan ook nodig wees om die hoogte te beperk vir makliker hantering. As die rye tien meter wyd is, behoort die boom ook nie meer as tien meter hoog te wees nie.
Behoorlike boomvorming beteken beter produksie en die leiding van die takke moet vroeg begin. Dit is ’n deurlopende aksie met wintersnoei, somersnoei en die manipulasie van ogies om die hoeke waarteen takke groei te beïnvloed.
Sonligbestuur is naas water die belangrikste faktor vir groei en produksie. Sonlig moet by die blare uitkom vir fotosintese. Sonligbestuur is veral belangrik vanaf die tiende jaar.
As bome te groot word, kan sekere bome uitgedun word vir meer ruimte of sekere takke kan afgesaag word. Dit kan vernuwing binne die boom bring wat drag stimuleer.
Hennie du Plessis van Laeveld Agrochem het oor die belangrikheid van sink in pekanproduksie gepraat. Hy sê Suid-Afrika het wydverspreide sinktekorte en dit is belangrik dat pekanneutboere ’n behoorlike voorkomende sinktoedieningsprogram uitwerk.
“Teen die tyd dat jy die tekort begin sien, is dit al klaar ses maande tot ’n jaar te laat,” sê hy.
Sink (Zn) is in 1746 ontdek; dit is die 24ste volopste element en dit is noodsaaklik vir plante, mense en diere. Sink is die voorloper van aminosure en hormone wat sorg vir selvergroting, groei en ontwikkeling.
Hoe om tekorte te identifiseer
Blaarontledings is die enigste metode om sinktekorte te kwantifiseer. Die norms is 50-100 mg/kg, en laer as 50 mg/kg word as ’n sinktekort beskou. Visuele simptome sal veral op jong groei te siene wees. Die nuwe blare sal smal wees, met golwende blaarrande en vergeling tussen die nerwe. Hoe ligter die blaar tussen die nerwe is, hoe laer is die sinkinhoud. Blaardikte neem ook af en sekondêre skade soos siektebesmetting, insekskade en sonbrand sal toeneem.
Teen die tyd dat visuele sinktekorte waargeneem word, is opbrengs reeds benadeel.
Regstellende optrede
Blaarbespuiting kan doeltreffend wees om lae vlakke vinnig op te hef, maar daar is heelwat faktore wat die doeltreffendheid kan beïnvloed soos die groeistadium, die blaarwaterinhoud, temperatuur, ligintensiteit, tyd van die dag, humiditeit, wind en die bereikbaarheid van die blare.
Waar sinktekorte in die grond voorkom, is regstelling deur middel van grondtoediening ‘n langtermynoplossing. Hier geld ook faktore wat die sukses van so ’n toediening kan beinvloed, soos grondchemiese en grondfisiese eienskappe. Grond-pH het ‘n groot invloed op die beskikbaarheid van sink vir die boom, hoe hoër die pH hoe minder beskikbaar sal die sink wees. Daarom sal grondregstellings net doeltreffend wees indien die grond-pH eers reggestel word.
Jaarlikse blaarontledings asook grondontledings elke derde jaar is, is die beste manier om die sinkkrisis in pekanneutboorde aan te spreek.
Hier geld ook faktore wat die sukses van die toediening kan beïnvloed, soos grondchemiese en grondfisiese eienskappe en veral die pH. Hoe hoër die pH is, hoe minder beskikbaar sal die sink wees. Gereelde grondontledings bly die beste manier om voorkomende optrede te beplan.
Francois van Greunen van Syngenta het ook met betrekking tot siektes en plae voorkomende optrede bepleit. Hy sê ’n siektebestuursprogram wissel van streek tot streek en boere moet saam met plaaslike kundiges werk.
Dit is goed om ’n breëspektrumswamdoder net na die winter toe te dien en sistemiese middels later in die seisoen sodat dit die blare kan bereik.
Thea Ferreira van Syngenta het vir die boere gewys hoe lyk al die verskillende insekte wat skade kan veroorsaak. Die groen stinkbesie is bo aan die lys en dit is belangrik dat spuitmiddels teen die besie die boonste laag blare bereik, want dit is waar die getalle gewoonlik die hoogste is. Die groen sitrusblaarspringer val jong blare en neute aan en plantluise moet dopgehou word vir die sekondêre skade wat hulle kan veroorsaak. Die pekansnuitkewer kan neute beskadig en die pekanstamboorder steek sporadies sy kop uit.
Die groot nuwe gevaar is die Polyphagous shothole borer (hy is nog te vreemd vir ’n Afrikaanse naam). Die gogga is nou al wyd versprei. Hy is maar 1,5 tot 1,6 mm groot, maar sy aanslag geskied deur middel van ’n swam. Die kewer is ’n draer van die fussarium-swam en jy gaan weet jou bome is besmet as dit lyk of iemand die stam met bokhael geskiet het.
SAPPA is tans besig met ’n navorsingsprojek en hulle vra dat enigeen wat die kewer en sy swam opmerk dit sal aanmeld. Besoek asb http://polyphagous-shot-hole-borer.co.za/ vir meer inligting oor die kewer en om te sien hoe dit lyk.
Thea sê die goeie nuus is dat Syngenta aan ’n middel werk wat die pes kan beheer, maar die aansoek om registrasie van die middel teen die pes moet nog goedgekeur word voordat hulle dit as ’n oplossing kan aanbied.
’n Bekende pekanneutboer van Cullinan, Albert Bouwmeester, het gesê daar was ’n dramatiese groei in pekanproduksie in Suid-Afrika en met die nuwe bome wat nou in produksie kom behoort die opbrengs teen 2021 te verdubbel. Gelukkig is daar steeds ’n wêreldtekort en die ander voordeel is dat Suid-Afrika se neute vyf maande voor Amerika s’n gereed is, wat beteken ons neute word aangekoop vir die groot Sjinese nuwejaarsfees teen die einde van Januarie.
Vir meer inligting oor TLU SA se Landboukorrels Boeredag kontak Lynette du Plessis by 012-804-8031, sentraal@tlu.co.za of besoek www.tlu.co.za


title: Droogtehulp steeds krities nodig

maintext:
This post is also available in: English
Die droogtetoestande in meeste dele van die land het steeds ‘n erge impak op die volhoubaarheid van baie plase. Boere in die Noord-, Wes-, Oos-Kaap en Limpopo gaan steeds onder die voortslepende droogte gebuk.
Agri SA doen opnuut ‘n beroep op Suid-Afrikaners om tot Agri SA se droogterampfonds by te dra in enige manier moontlik. Bydraes van voer, diesel, vragmotors en finansiële donasies is gemaak en bly welkom. Sedert 2015 het duisende boere en plaaswerkers uit die fonds voordeel getrek – dié gemeenskappe het al die hulp nodig wat ons kan gee.
Agri SA kon, met die hulp van verskeie skenkings meer as 200 vragte voer in droogtegeteisterde gebiede tot op hede aflewer. Kospakkies en water is in 2016 aan boere , plaaswerkers en landelike gebiede gelewer.
“Agri SA snoer hulle kragte met ander nie-regeringsorganisasies en rolspelers saam, om sodoende nog meer mense te help,” sê Christo van der Rheede, Agri SA adjunk-uitvoerende direkteur.
“Die samewerking is van uiterste belang om te verseker dat droogtehulp so koste-effektief, deursigtig en regverdig as moontlik versprei word.”
Die Agri SA droogterampfonds verseker dat plase in produksie bly en dat werksgeleenthede en voedelsekerheid beskerm word.
“Kom ons staan ons boere en hulle werkers by deur hulle in hul tyd van nood te ondersteun.”
Vir meer inligting besoek Agri SA se webtuiste by www.agrisa.co.za
Vir donasies aan Agri SA Droogterampfonds:
Agri SA
Bank: ABSA
Tipe Rekening: Tjek
Rekeningnommer: 40-6854-0775
Takkode: 632 005
Verwysing: RAMP
Bron: Agri SA


title: Nuwe Suzuki Jimny: Die legende nou nog beter

maintext:
This post is also available in: English
Deur Dirk Gallowitz van Ultimate Drive
Suzuki Motors SA het so pas sy nuwe Jimny kompakte sportsnuts in Suid-Afrika bekendgestel en ons was daar. Die nuwe Jimny vervang ‘n model wat wȇreldwyd steeds baie gewild is, ook in Suid-Afrika.
Die eerste geslag, bekend as die LJ, was van 1970 tot 1981 op die mark, gevolg deur die SJ, wat tot 1998 beskikbaar was. Hierdie model was die eerste een wat in Suid-Afrika beskikbaar was. In 1983 het General Motors die SJ 410 met die keuse van ‘n harde- of seildak plaaslik bekendgestel en later is die enjinkapasiteit na 1,3 liter vergroot met die koms van die SJ 413. Daarna het hy die benaming “Samurai” gekry. Toe Suzuki uiteindelik na Suid-Afrika terugkeer, is die Jimny vir die eerste keer hier bekendgestel.
Die nuwe Jimny is die eindproduk van ‘n heel nuwe ontwerpfilosofie en is vir die eerste keer plaaslik in twee afwerkingsvlakke beskikbaar, naamlik die GA en die GLX. Laasgenoemde is met ‘n keuse van ‘n hand-of outomatiese ratkas beskikbaar. Die hele reeks het Suzuki se All Grip-vierwielaandrywingstelsel met ‘n laestrek-oordrag ratkas, asook ‘n leerraamonderstel as standaardtoerusting.
Suzuki se filosofie met die Jimny is om ‘n bekostigbare nutsvoertuig met vierwielaandrywing beskikbaar te stel in ‘n mark wat steeds onversadigbaar dors na avontuur en die buitelug in ‘n voertuig. Al drie die vorige geslagte klein Suzuki es-joe-wees was ligte, kompakte en bekostigbare voertuie met 4×4-vermoës wat al legendariese status bereik het. Die nuweling bou voort op daardie wenresep. Met die nuwe Jimny se stilering word erkenning gegee aan sy voorgangers. Dieselfde ronde kopligte, opwaartse modderskerms voor en ronde, oranje rigtingwysers van die LJ en die kantgleuwe in die skulpagtige enjinkap van die SJ-reeks word in die nuwe Jimny gebruik. Ook die regop sierrooster herinner aan sy twee direkte voorgangers.
In geheel is die ontwerp doelmatig en met ‘n reeks toepaslike bakkleure wat met swart aksente opgekikker word, trek die klein Jimny se parmantige voorkoms onmiddellik aandag .
Die plat oppervlaktes van die nuwe ontwerp maak dit in kouer gebiede makliker om van sneeu ontslae te raak terwyl die regop A-pilare en die skulpagtige enjinkap weer sigbaarheid verbeter. Die hoekige voor-en agterstampers help om die inval- en vertrekhoeke te verbeter terwyl die ontwerp van die voorste stampers die bande se ryoppervlak op ‘n horisontale vlak vergroot vir beter klimvermoë in rotsagtige veldrytoestande. Die noodwiel is op die agterdeur gemonteer om maklike toegang te verseker. Die vierkantige wielboë maak dit makliker om wiele te vervang of bande se lugdruk aan te pas vir wanneer daar in die sand gery word.
Aan die binnekant is daar ‘n vermenging van praktiese- en retro-ontwerpelemente. Die ontwerp van die instrumentepaneel herinner ‘n mens aan die vorige modelle. Die deurpanele is gedeeltelik dieselfde kleur as die motor se bakwerk en die afwerking in die kajuit is ontwerp om duursaam en prakties te wees terwyl die opvlaktes maklik is om skoon te maak. Die instrumentepaneel bestaan onder meer uit ‘n spoedmeter en toereteller wat in afsonderlike vierkantige omhulsels gehuisves word, terwyl die instrumentepaneel in ‘n dowwe metaalkleur afgewerk is. Vir praktiese en werksgebruik is die deurhandvatsels vergroot vir maklike gebruik, selfs wanneer werkshandskoene gedra word.
Die nuwe Jimny is ook ‘n 3-deur, maar bygesê, die voorste deure is groot en met die sitplekke wat gemaklik en vêr kan skuif is in- en uitklim heel gemaklik. Die agterste sitplek bied gerieflike ruimte vir 2 volwassenes van normale grootte. Die bagasieruimte met die sitplekke regop bied genoeg spasie vir leë winkelsakke, maar slaan jy die agtesitplekke plat (dit verdeel 50/50) is daar genoegsame ruimte vir 2 persone se langnaweek-wegbreek-kampeergoete.
Die nuwe Jimny is slegs beskikbaar met ‘n 1,5 liter viersilinder petrolenjin wat piek kraglewering van 75 kW teen 6 000 rpm en ‘n maksimum wringkrag van 130 Nm teen 4 000 rpm lewer. Hierdie krag word na al vier die wiele gestuur met ‘n keuse van ‘n vyfgang-handratkas of ‘n 4-spoed outomatiese ratkas. Die handratkas se rathefboom is herontwerp om meer direkte ratwisseling te bied en oorskakelings is gemaklik en voel solied. Suzuki se AllGrip Pro-stelsel bestaan uit 2H (tweewielaandrywing met hoëstrek), 4H (vierwielaandrywing met hoëstrek) en 4L (vierwielaandrywing met laestrek) wat met behulp van ‘n tweede kleiner rathefboom in beide handrat en outomaties gekies kan word. Dié dryfstelsel word nog verder verbeter deur Suzuki se remgekoppelde vastrap-ewenaar en elektroniese stabiliteitsbeheer. Dit word verder ondersteun deur wegtrekhulp en afdraandbeheer. Laasgenoemde handhaaf ‘n snelheid van onderskeidelik 10 kpu in 4H en 5kpu in 4L.
Beide Jimny modelle is standaard toegerus met lugversorging, kragstuur, ABS-remme met noodremhulp, elektroniese stabiliteitsbeheer, dubbele lugsakke voor en ISOFIX-hegpunte vir die agtersitplekke. Die intree GA model is radiogereed met twee luidsprekers en lugdraadbedrading en ry op staalwiele van 15 duim. Die luukser GLX baie beter toegerus is met bykomende standaardtoerusting in soos elektries beheerde vensters en buitespieëls, outomatiese klimaatbeheer, afstandbeheerde sentrale sluiting oop-en- toesluit asook ‘n sportiewe leeroorgetrekte stuurwiel wat op en af kan verstel en oor skakelaars vir die klank, telefoon en spoedbeheer beskik. ‘n USB-kragpunt en ‘n SD-kaartgleuf met ‘n 12 volt-kragpunt in die bagasiebak bied legio opsies vir allerhande katoetertjies.
Die GLX is ook bykomende toegerus met ‘n raakskerm inligting-en-vermaakstelsel, Bluetooth-verbinding en Apple Car Play of Android Auto. Buite kry die GLX ook voorste misligte, hoofligte met LED’s en 15” allooiwiele ekstra.
Op die pad hanteer en ry die nuwe Jimny veel beter as sy voorganger. Danksy die wyer spoor is stabiliteit op die teer teen snelwegspoed gelykstaande aan die van ‘n klein sedanmotor. Die ratkaste is ook ‘n groot verbetering met gemaklike oorgooie. Die outomaties behoort in stadsverkeer die gunsteling te wees. Tog word die Jimny myns insiens effe benadeel op die ooppad ten einde veldry te verbeter, aangesien die toere teen bykans 3800 rpm hardloop wanneer daar teen120 kpu op die ooppad aangestoot word. Die outomaties loop teen effe laer toere teen dieselfde spoed. Wanneer die 1,5 liter enjintjie egter so hoog sing raak die enjinklank effe steurend in die kajuit. Hantering, greep en balans in die veld is uitstekend terwyl paddinamika op die ooppad deur Mpumalanga se bergpaaie beїndruk het met min bakrol.
Vir die avontuurlustiges onder ons is die nuwe Jimny die ideale klein es-joe-wee.
Die geheim van die nuwe Jimny se goeie veldryvermoë is ‘n sterk leerraam-onderstel met die nuwe model wat nou ’n gepatenteerde dwarsbalk, die Suzuki X-balk, tussen die twee vaste asse bykry.
Die X-balk bestaan uit twee diagonale dwarsbalke wat die onderstel verder versterk en rigiditeit verhoog. Dit beperk rompverwringing in ernstige dwarsas-veldrywerk en bied ’n stewige platform waaraan die romp en veringkomponente geheg is. Die voordeel van die bykomende wringstewigheid is dat die Jimny se padrydinamika en algehele botsveiligheid verbeter het.
Die nuwe Jimny spog met ‘n 210 mm grondvryhoogte, ‘n 37˚ vertrekhoek, 28˚oorklim- en ‘n 49˚ vertrekhoek. Voeg daarby ‘n laestrek ratkas met ‘n droëgewig van slegs 1090 kg en die klein Suzuki bied ‘n viertrekvermoë sonder weerga en gaan ongetwyfeld voortbou op die legende wat deur sy voorgangers daargestel is.
Die pryse van die Jimny-reeks lyk soos volg:
Jimny 1,5i GA h/r: R264 900
Jimny 1,5i GLX h/r: R299 900
Jimny 1,5i GLX Outo: R319 900
Ingesluit by die prys is ‘n meganiese waarborg van vyf jaar of 200 000 km en ‘n diensplan van onderskeidelik twee jaar of 30 000 km of vier jaar of 60 000 km.


title: Slaap aan diens

maintext:
This post is also available in: English
deur Christo Bester, LWO Werkgewersorganisasie
Werknemers wat slaap aan diens bly ’n probleem vir enige werkgewer. Moegheid kan ’n werknemer se konsentrasie, koördinasie en reaksie-spoed raak en ook die onderneming se produktiwiteit negatief beïnvloed.
Deur aan diens te slaap, stel die werknemer hom-/haarself, medewerknemers asook die werkgewer aan risiko’s bloot.
Die werknemer se pligte en verantwoordelikheid hou regstreeks verband met hierdie risiko ten opsigte van die (moontlike) gevolge van die oortreding, asook die impak van die oortreding op die werknemer-werkgewervertrouensverhouding. Daar rus ’n verpligting op die werkgewer om ’n veilige werksomgewing vir alle werknemers te skep en daarom moet hierdie oortreding in ooreenstemming met die dissiplinêre kode en prosedure hanteer word.
Bepaal of die werknemer “slaap”
Slaap aan diens gebeur gewoonlik per ongeluk wanneer werknemers insluimer sonder die bedoeling om te slaap, maar dit kan ook met opset plaasvind in gevalle waar werknemers hulleself afsonder en gemaklik maak, of selfs ’n tydelike bed bou deur materiaal uit die werksomgewing te gebruik. Enige wangedrag wat met opset plaasvind word altyd gesien as ’n ernstiger oortreding.
Wanneer die werkgewer vermoed dat ’n werknemer aan diens slaap, is dit van deurslaggewende belang dat die werkgewer bevestig dat die werknemer wel slaap deur die volgende stappe te volg:
Sorg dat ’n getuie teenwoordig is om ook die werknemer se gedrag waar te neem.
Teken die werknemer se gedrag en voorkoms aan. Vra ook getuies om hulle waarnemings aan te teken. Dit is belangrik om dit op skrif te stel.
Ondersoek of die werknemer slaap deur die volgende waar te neem:
– Is die werknemer by sy bewussyn?
– In watter posisie is die werknemer?
– Maak die werknemer enige geluide, soos om te snork?
– Maak ’n volledige waarneming van alle bykomende fisiese faktore wat daarop dui dat die persoon wel slaap.
Probeer die werknemer se aandag trek deur die volgende stappe te doen:
– Praat met die werknemer en roep hom/haar op die naam;
– Klop aan die deur of maak ’n soortgelyke geluid, soos om die hande teen mekaar te klap;
– Skud liggies aan die werknemer se skouer of rug;
– Herhaal hierdie stappe totdat die werknemer reageer.
Die werkgewer moet alle bewyse van bogenoemde stappe op rekord plaas deur waarnemings op skrif te stel en/of foto’s of ander beeldmateriaal te neem. Dit is belangrik dat persone wat beeldmateriaal neem ook as getuies moet optree wanneer dissiplinêre stappe gedoen word.
Dissiplinêre kode
Alhoewel slaap aan diens ’n logiese oortreding is, is dit belangrik dat elke werkgewer ’n dissiplinêre kode het wat toepaslik en op datum is betreffende oortredinge en toepaslike sanksies (straf). Duidelike reëls in die werksplek beperk konflik, wrywing en misverstande en skep ’n gestruktureerde omgewing ontvanklik vir groei. Die dissiplinêre kode dien as ’n riglyn ten opsigte van reëls met toepaslike sanksies, maar elke geval moet op eie meriete beoordeel word.
Om aan arbeidswetgewing te voldoen is nie onderhandelbaar nie en afwyking daarvan hou ’n groot sake-risiko in vir die werkgewer – bestuur dit proaktief en beskerm jou plaas.


title: Begin goeie groei met vesel en bas

maintext:
This post is also available in: English
Elke saadjie het die potensiaal om tot volle wasdom te ontwikkel, maar net as hy behoorlik uit die wegspringblokke kan kom. Groenteboere, saailingkwekers en huistuinmakers hoef nie verder te soek as die Bonnie Brook-groep om die regte groeimedium vir ontluikende saadjies te vind nie.
Bonnie Brook Vervoer het in 1990 in die bosbou-omgewing van Amsterdam op die Oostelike Hoëveld vanuit die saagmeulebedryf ontstaan.
Gedurende 1994 is hande gevat met Bark and Fibre Enterprises van Brits en ’n steeds groeiende vennootskap het ontstaan waardeur ’n afvalproduk, naamlik dennebas, suksesvol organies gekomposteer word om as grondslag van ’n gehalte groeimedium gebruik te word. Geen kortpaaie word in die vervaardigingsproses gevolg nie en die nuutste tegnologie word deurgaans ingespan.
Fibregro Organics het in 2008 by die groep aangesluit en besonderse waarde tot ’n reeds bekende handelsmerk toegevoeg. Gespesialiseerde groeimediummengsels word sorgvuldig aangepas om elke kliënt se unieke behoeftes te bevredig. Wetenskaplike metodes en volgehoue gehaltebeheer sorg dat Bonnie Brook uitstaande gebalanseerde groeimediums vervaardig.
Fibregro-produkte bestaan uit saailingmengsels waarin kokosneutvesel suksesvol gebruik word om sterk saailinge met uitstekende wortelontwikkeling te produseer in ’n medium wat goed deurlug en gedreineer is.
Saam met die groeimediums voorsien die groep aan ’n wye verskeidenheid eindgebruikers alle vorme van gekomposteerde dennebas en kompos vir groentetuine, deklae vir tuine, asook bolaag vir grasperke en gholfbane.
Jaap Naudé van Bonnie Brook sê: “Ons streef daarna om met ons unieke produkte aan die geesdriftige kweker en tuinier, sowel as groot kommersiële kwekerye, ’n groeimedium te verskaf wat konstant van die hoogste gehalte is en wat optimale groei en wortelontwikkeling sal verseker.”
Skakel gerus die volgende nommers vir enige navrae: Trevor by 082-551-3710, Jaap by 082-789-4510 of e-pos u navrae aan bark@bonnieb.co.za.


title: Stook waarde in jou afvalprodukte

maintext:
This post is also available in: English
Aartappels nie die regte grootte nie? Piesangs se skille te bruin? Graanpryse betaal nie eers die diesel silo toe nie? Daar is ՚n manier om waarde toe te voeg tot gewasse soos graan en vrugte wat normaalweg nie op die plaas verwerk word nie. Stook dit!
Daar is ՚n hele nuwe mark vir handgemaakte, gedistilleerde produkte wat wissel van ՚n verskeidenheid alkoholiese dranke tot vlugtige olies.
By Distillique in Pretoria word mense geleer hoe om dié fyn kuns te bemeester en die maatskappy verskaf ook al die stooktoerusting wat nodig is – vanaf ՚n tuisstelsel tot ՚n behoorlike distilleerdery vir kommersiële produksie vir die plaaslike en uitvoermark.
Fritz Steyn van African Distillery het by Distillique beland nadat hulle ՚n gistingontploffing in die huis gehad het toe hy en sy seun self begin eksperimenteer het. Nou doen hulle die regte ding op die regte manier en hulle het reeds ՚n internasionale toekenning vir hulle Classic Rum ontvang. Hulle vervaardig ook Vanilla Rum en Classic Gin.
“Ons het gesien dit is ՚n bedryf wat plaaslik groei, maar ook internasionaal, en ons fokus op uitvoere,” sê Fritz. “Die distilleerdery het my ook gehelp om werksgeleenthede vir my kinders te skep.”
Hy sê mense moet verstaan dat handgemaakte of craft (soos dit in die handel bekend staan) drank beteken dat die vervaardiger self die alkohol moet distilleer en nie bestaande alkohol mag gebruik wat net gegeur word nie.
Hy beveel aan dat enigeen wat met ՚n distilleerdery wil begin eers vir ՚n kursus by Distillique aanmeld om genoeg kennis op te doen.
Distillique bied 17 verskillende kursusse aan en in ՚n uurlange gesprek met Gert Bosman gaan jy waarskynlik meer leer oor die wetenskap en kuns van distillering as wat jou oupa in ՚n leeftyd van stook opgedoen het!
Gert sê die eerste wanvoorstelling wat mense het, is dat net sekere mense lisensies mag kry om te stook en dat ՚n lisensie in ՚n familie moet bly. “Dit is heeltemal moontlik vir enigeen om ՚n lisensie te kry en Distillique kan ook help om die proses makliker te maak,” sê hy.
Amper 7 000 mense is al by Distillique opgelei en Gert meen die bedryf het nog baie potensiaal vir groei. Sekere drankwinkels het selfs spesiale afdelings vir handgemaakte produkte.
“Daar is ՚n hele verandering in die kuierkultuur deesdae,” sê hy. “Mense wil die storie weet en die verskillende geure van byvoorbeeld jenewer (gin) ervaar… en hulle gee nie om om R400 vir ՚n bottel te betaal waaruit daar geteug en waaroor daar gesels word nie.”
Dit is belangrik vir vervaardigers om moeite te doen met hulle etikette en om die storie te vertel. Gert self is vol stories oor die moontlikhede, die kuns en die wetenskap. Hy wil graag sien dat mense inheemse kruie gebruik vir ՚n unieke Suid-Afrikaanse geur.
Hy sê daar is 127 verskillende maniere waarop jenewer gestook kan word en die enigste vereiste is dat jenewerbessies (juniper) as deel van die mengsel gebruik word. Verder kan enige suikerhoudende stysel of materiaal gebruik word.
By rum moet melasse deel van die mengsel wees en as jy whiskey of brandewyn wil verkoop, moet dit eers vir drie jaar verouder. Witblits word net van druiwe gemaak en mampoer van enige ander vrugte.
“Uiteindelik gaan dit oor ՚n eerlike produk wat jy op die rak wil plaas,” sê hy.
As jy dit net as ՚n stokperdjie wil beoefen, sal jy kan wegtrek met ՚n basiese koperketel en alles wat jy nodig het vir jou eerste brousel vir ongeveer R6 000. Vir ՚n meer kommersiële opset op die plaas gaan jy na ՚n belegging kyk van ongeveer R800 000 tot net meer as ՚n miljoen rand. Dan het jy ՚n behoorlike vervaardigingsaanleg om waarde toe te voeg tot produkte op die plaas.
Kry jou storie reg! Kontak Gert Bosman by 083-263-7832, gert@distillique.co.za of besoek www.distillique.co.za vir meer inligting.


title: Irrigation Unlimited: Ocmis is die leier met wateraangedrewe besproeiing

maintext:
This post is also available in: English
Sinvolle watergebruik was nog nooit so belangrik soos nou nie. Die droogte wat die afgelope paar jaar landwyd sy merk gelaat het, het baie boere opnuut laat besef hoe belangrik dit is om water doeltreffend te gebruik.
Irrigation Unlimited se Ocmis-kruipspuite gee boere al die voordele van jare se tegnologiese ontwikkeling in wateraangedrewe besproeiing vanuit Italië, met stelsels wat nommerpas aangepas is vir Suid-Afrikaanse omstandighede.
Die enigste elektrisiteit wat benodig word, is om die pomp by die waterbron aan te dryf. Net een persoon is nodig om die masjien op te stel en te verskuif.
So het dit begin
Pypkatroltegnologie het teen die einde van die 1960’s in Frankryk ontstaan. Die beginsel is dat waterdruk gebruik word om ’n ratkas aan te dryf wat ’n spuitkarretjie inkatrol deur die waterpyp om ’n groot katrol op te rol.
Ocmis het in die 1990’s in Italië met die vervaardiging van die pypkatrolbesproeiers begin en is tans ’n wêreldleier en een van net elf uit Italië vervaardigers van selfloopspuite.
Die spuite word deur Irrigation Unlimited na Suid-Afrika ingevoer. Dié maatskappy het ’n uitgebreide onderdelemagasyn en kan volledig omsien na die installering en onderhoud van hulle Ocmis-toerusting.
So werk dit
’n Sleepwa met ’n pypkatrol word aan die een kant of in die middel van die land by ’n watertoevoerpunt staangemaak. Die punt van die pyp is aan ’n karretjie met ’n kanonspuit of balkspuit gekoppel. Hierdie karretjie word na die oorkant van die land gesleep, die water word oopgedraai en dit dryf ’n ratkas in die katrol aan, wat die pyp oprol. Soos die pyp oprol, sleep hy die karretjie nader, wat natuurlik al die pad water spuit.
Die spoed waarteen die spuit ingesleep word, kan verstel word om meer of minder water per lopie toe te dien.
’n Boer kry ook ’n duidelike kleurkaart saam met sy masjien wat hy kan gebruik om dit presies te kalibreer ten opsigte van watervloei en -druk, en hy het ook ’n wye keuse van spuitstukke vir druppelgrootte.
In Suid-Afrika is daar vier modelle beskikbaar met pyplengtes van 130 tot 300 meter, wat geskik is om areas van drie tot dertig hektaar per week te kan besproei (sien tabel).
Voordele van Ocmis-besproeiingstelsel
• Die stelsel verskuif maklik vir gebruik op verskillende lande.
• Dit kan padlangs vervoer word.
• Dit kan kleiner landerye of lande met vreemde vorms doeltreff end benat.
• Daar is nie elektrisiteit nodig waar die masjien werk nie; geen kabels kan
gesteel word nie.
• Die uitrolpyp word van hoë gehalte poliëtileen gemaak wat bestand is teen
sleepskade.
• Die raamwerk word van stewige staal vervaardig.
• Dit kan ‛n wye verskeidenheid gewasse besproei, van weiding en groente tot
mielies en suikerriet.
• Volumes en druk kan so gestel word dat geen water vermors word nie.
Kontak Tobie van den Heever by 082-658-6054 of 012-736-2121 of stuur ’n e-pos na tobie@iunlimited.co.za of besoek www.iunlimited.co.za.